
Cinco Hues nobo pa Aruba instala 



DIABIERNA den oranan di atardi a tuma luga insta- 
lación di cinco Hues nobo pa Aruba. E instalacion a 
wordo haci door di presidente di Hof mr. Eunice Saleh. 
E cinco huesnan cu a wordo instala tabata mrs. Van 
Suilen, Verheijen, Soffers, Jansen y Verhoeven 
Mr. Van Suilen ta bay dedica su mes na “Bestuursza- 
ken” y casonan di belasting na tur e islanan; mr. Ver- 
heijen (a yega di traha den Caribe caba), y awor alci 
na Aruba ta bay concentra riba casonan penal y civil. 
Mr. Marion Soffers, lcende for di october aña pasa ta 


na Aruba, ta den area di “bestuursrecht, strafrecht en 
personen en familierecht”. Dos otro conoci pa Aruba ta 
mr. Jack Verhoeven, kende a bini Aruba na 2010 y a bay 
Hulanda bek na 2015. Awo cu tin cupo nobo a habri, el 
a dicidi di solicita pa bolbe Aruba ta concentra princi- 
palmente riba casonan civil. Y e otro ta mr. Jane Jansen, 
un Arubiano specialisa den asuntonan di belasting. E1 
a lanta e seccion di “belastingrechtspraak” prome cu el 
a cuminsa cu su estudio di Hues. E lo atende e seccion 
aki pa tur e islanan y e base ta situa na Aruba. 

AYERA madruga algo prome cu 4’or, informacion ta 
drenta na Polis cu riba beach dilanti Hilton Hotel, algo 
lo a pasa un dama. 

Na yegada di Polis berdad nan a topa cu un dama turista 
di 33 aña procedente di Canada. 

Segun e dama el a wordo viola, y por a mira cu di berdad 
algo pasa dor cu tanatin sanger na su panty. Y ademas, 
el a ser haya sin panty bisti. E dama tabata bebi tambe. 
Segun cu e dama mes a conta, e persona cu lo a comete 
e acto tambe ta un turista, probablemente di New York. 
Mesora cu a constata cu ta trata di un caso serio, a avisa 
autoridadnan concerni. 


Mientras ambulance tambe a presenta y despues di trata 
e dama den ambulance mes, a dicidi di bay mesora cu e 
victima pa hospital. 

E area caminda e victima a wordo haya n’e beach a wordo 
sera. E investigacion ta uno caminda a yama e demas de- 
partamentonan pa presenta y re-enforsa e investigacion. 
Dokternan a cuminsa samina e victima femenino. No 
por a saca afo mesora si e victima tabata bou influencia, 
aunke el a cana ta swaai y unda el a bay y cu lcen. 

Pero sigur e ta un caso tristo y serio cu por bira un peliger 
p’e area turistico. Autoridad lo bay haci un investigacion 
full den e area pa haya e imagennan di seguridad cu tin. 


Ambulance tambe a wordo avisa y por a mira nan a cana 
bay cu e dama direccion ambulance, unda el a wordo at- 
endi, pa despues a sali direccion Hospital. 

Vocero di Polis, un comunicado a ser emiti cu ta bisa 
ayera diabierna madruga pa 3.50 Central di Polis ta wor- 
do notifica cu un dama a wordo probablemente viola na 
altura di Hilton. Patruyanan di Noord a wordo manda 
p’e sitio. Mesora tur autoridad competente a wordo poni 
na altura. 


Asina lo por haya kizas algun imagen di e persona cu 
por tabata den su cercania. Famianan di e victima turista 
tambe a ser avisa. Cuerpo Tecnico a presenta banda di 
7or n’e sitio di incidente. Nan a bay haci nan parti inves- 
tigativo cu ta importante pa evidencianan necesario. 

E caso ta sigui bou investigacion. 

E caso aki tambe a haya atencion di Minister di Husticia, 
Andin Bildcer, lcende a convoca un conferencia di prensa, 
mustrando cu den paraiso tambe sa tin incidente. 

Na opinion di directordi RDAAIvin Koolman 

E chens pa e proyecto 
bira realidad ta hopi 
mas grandi cu antes 


DEN un conferencia di prensa diabi- 
erna mainta Alvin Koolman, director 
di Refineria di Aruba, a papia di e ul- 
timo desaroyonan na Citgo Aruba. El 
a papia di e proyecto pa rehabilita e 
instalacion aki den un upgrader di e 
crudo pisa Venezolano. 

E start-up ta algo cu a confronta re- 
tonan ora cu a bini sancionnan con- 
tra e regimen Maduro, cu a haci dificil 
pa haya e financiamento pa sigui cu 
e proyecto den añanan 2016 y 2017. 
E ultimo aña a studia kico ta e plan- 
nan cu por bini pero "upgrader" ta 
keda esun mas factibel. E proyecto ta 
uno atractivo, segun Koolman, pero 
e geo-politica unda cu e Gobierno di 
Nicolas ta sigui hunga un rol impor- 
tante, ta dificil evita e sancionnan. Pa 
kit'e e refineria for di CITGO y bay 
bek na opera Aruba mes, ta causa un 
violacion di contracto. Pero despues 
mester acudi toch na Venezuela cu 
ta unico cu tin e crudo cu por wordo 
procesa den e refineria, y cu Aruba ta 
e unico solucion pa nan. 

Si bin un cambio den regimen Mad- 
uro, e sancionnan lo wordo kita y e 
inversionnan necesario lo yega sigur. 
Koolman ta kere cu tin speransa cu un 
Gobierno nobo, pasobra expertonan 
(entre otro Leopoldo Lopez ta pone 
esakinan den un buki cu el a skirbi) a 
bisa cu e prioridad number uno di un 
Gobierno nobo di Venezuela ta subi 
produccion di crudo y gas. Aruba ta 
e unico proyecto cu den un periodo di 
16 luna por subi e produccion di Ven- 
ezuela na 150 mil bari di petroleo pa 
dia. Actualmente nan ta produci 1.1 
miyon bari y Aruba lo por produci 
un poco mas cu 10% di loke mester 
logra. Mester yega na un produccion 
di 3 pa 4 miyon bari. 


Esaki ta e principal entrada pa e pais. 
Den esaki e refineria di Aruba ta ma- 
sha atractivo pa Venezuela. 

Citgo Aruba ta cay bou di PDVSA 
Holding, pa motibonan tecnico, cu ta 
un compania na Delaware cu ta doño 
di CITGO Petroleum Holding. E san- 
cionnan na 2017 no a afecta Aruba, 
pero si e sancionnan di dos siman pasa. 
For di siman pasa ta deliberando entre 
otro cu Gobierno di Aruba, pa haya 
e fondonan necesario pa sigui opera- 
cion. A haya seis luna mas pa caba 
cu e di dos fase di e proyecto, cual ta 
necesario pa bay busca e siguiente fi- 
ansa. E suma necesario ta 800 miyon 
pa e refineria y 375 miyon pa e linea 
di gas. Aruba su proyecto ta masha 
atractivo y no mester wordo para. E 
unico riesgo ta cu e por wordo poni 
"on hold" den e transicion y esaki a 
logra. Tin rond di 300 trahado, di 
cual 150 ta traha directamente cu e 
compania y e restonan ta contratista. 
Cuatro compania, den e fase dos, no a 
keda cla cu e parti financiero pa cual 
e parti aki lo wordo poni "on hold" 
y e resto lo sigui. RDA a sigura pa e 
parti di financiamento di fase 2 sigui 
y mantene e hendenan local na tra- 
bou. Un grupo chikito so lo wordo 
manda cas en espera. Nan lo bolbe 
ora cu haya contesta cu Aruba no ta 
cay bou di e ultimo sancionnan. 

RDA hunto cu Gobierno di Aruba ta 
trahando cu e hendenan di Guiadó, 
pa evita cu Aruba no ta cay bou di 
e sancionnan nobo pasobra Aruba ta 
escencial pa e Venezuela nobo. 

E produccion di e productonan 
petrolero pa Aruba cu ta wordo treci 
door di FMSA, ta mas o menos 7 mil 
bari pa dia, 3.5 ta fuel-oil di WEB y e 
resto ta pa aeropuerto. 



Nan ta wordo deposita den e tanki- 
nan y no ta motibo pa pone esaki 
na peligro via di un wild strike, y ta 
iresponsabel pa papia di esaki cu por 
pone e cuponan di trabou na pelig- 
ro. E refineria ta masha importante 
como upgrader pa Venezuela y ta 
un di e proyectonan cu Venezuela lo 
sigui cun'e. A papia cu e hendenan 
di Guiadó na Merca caba. E proyecto 
riba su mes no ta na peligro y awor 
inclusive tin mas claridad riba dje. E 
chens pa e proyecto bira realidad ta 
hopi mas grandi cu antes. 

Prome Minister Wever Croes tambe a 
duna un splicacion riba e tema aki. 
Esta e situacion di Venezuela y su 
efecto riba e refineria na Aruba. Esa- 
ki, Premier Wever-Croes a bisa cu ta 
trece mas preocupacion ainda pa Go- 
bierno di Aruba cu tawata tin caba. 
Desde cu e refineria a cera durante 
e gobierno anterior, nunca el a echt 
habri bek. Ora cu na augustus 2018 
Citgo a informa Gobierno di Aruba 
cu nan lo haci un inversion di 35 mi- 
yon dollar, Gobierno a logra cu algun 
hende a haya trabou eynan. Sinem- 
bargo awo, cu e sancionnan nobo cu 
Merca ta pone, cu Citgo no mag di 
traha mes cu PDVSA, tur loke cu ta di 
PDVSA tin di wordo saca for di e re- 
fineria cu ta algun crudo y empleado 
di PDVSA. A base di esaki, e refineria 
ta evaluando y nos compania estatal, 
RDA ta encarga pa monitoria e situ- 
acion y mantene Gobierno informa. 
E situacion ta di preocacion pa Gabi- 
nete Wever-Croes, pasobra cada pan 
di cada Arubiano cu ta core peliger, 
ta duna un motibo pa preocupa. Na e 
momento aki, Gobierno ta monitoria 
e situacion y no lo desea pa nos yega 
na e extremo eynan. 

Minister Andin Bikker, relaciona cu e supuesto caso di violacion 

Den paraiso tambe tin 
incidente cu por pasa 


Aumento di accijns no 
ta hustifica cambio 
grandi di prijsnan 


ARUBA su economia ta depende di e pilar mas grandi cu ta turismo 
y esey a haci cu ta necesario pa Minister di Husticia mr. Andin Bik- 
ker duna un declaracion di un incidente lamentabel cu a pasa cu un 
turista ayera madruga. Despues cu a bira conoci cu un dama turista 
a bira victima di un persona masculino banda di un hotel grandi na 
Eagle, mesora a reuni cu Procurador General y Hefe di Polis y un 
grupo di consehero riba e incidente aki. 

Segun Minister Bikker, informacion preliminario cu por comparti cu 
pueblo y prensa, cu un dama turista cu no ta keda na un di e hotel- 
nan, pero si riba isla di Aruba a bira victima di un crimen. E dama 
aki mester a conoce un persona den un night club y den oranan di 
madruga el a bira su victima. 

Minister Bikker for di informacion oficial por bisa cu e persona aki 
no tabata cana su so riba beach pa despues un hende bin atake. 

Isla di Aruba ta sigur, e maneho di e gabinete aki ta pa percura pa tin 
hopi vigilancia y mas visibilidad di Cuerpo Policial y otro ordedienst 
riba caya y area turistico. 

Pronto ta inaugura un post riba e area crucero, e mobile unit cu a 
importa recientemente pa Polis lo bay ta visibel den area turistico y 
den pueblo. 

Pa Minister Bikker e incidente aki ta hopi lamentabel y ta sigura cu 
isla di Aruba ta sigur unda tanto e pueblo como e bishitante por sinti 
nan sigur. 

Riba pregunta di prensa Hefe di Polis sr. Andrew Hoo a bisa cu ta 
prematuro pa duna tur detaye. Loke e por bisa cu e victima a duna 
su prome declaracion caba, pero mescos cu tur investigacion e mester 
duna un di dos ainda pa haya mas detaye. 

Los di esey mester pone su declaracion hunto cu evidencia cu a haya. 
Actualmente tin un team di Recherche bon capacita, Zedenpolitie y 
otro departamento encarga cu e caso. 

Mirando situacion di e dama no por presiona mucho pa haya mas 
informacion. E1 a duna un descripcion di e persona y esey no ta de- 
termina si ta un stranhero of local. Relaciona cu e caso aki te ainda 
no tin persona deteni segun Hefe di Polis, sr. Andrew Hoo. 

Tur crimen di Aruba ta haya su debido atencion sea e ta riba un 
turista of un persona local. Turismo ta pilar di Aruba su economia y 
esey ta haci cu mester duna e caso aki extra atencion sin kita cu tur 
caso ta haya nan atencion riba e nivel cu mester trata nan. 


Minister di Finansa, Asuntonan Economico y 
Cultura Xiomara Ruiz Maduro den un declara- 
cion ta informa riba e aumentonan di accijns y 
impuesto di importacion y ta duna un bista di e 
cambionan real riba algun bebida sterki y biña. 
Whiskey 

E aumento di accijns riba whiskey ta 44%. E por- 
centahe aki ta calcula a base di e prijs pa cada 100 
liter (hectoliter). Esaki ta nifica cu pa un boter di 
whiskey di un liter, e aumento di accijns ta Awg 
9.75. Considerando cu e tarifa di accijns bieu ta 
Awg 22.10, cu e tarifa nobo di accijns e aumento 
di 44% ta bira Awg 31.85 pa un boter di 1 liter di 
whiskey. Por ehempel si un boter di whiskey di un 
liter ta costa Awg 50.00 cu e aumento di accijns 
aki e ta costa awor Awg 60.35 excluyendo BBO. 
Biña 

Pa un boter di biña di un liter, e tarifa bieu di 
impuesto di importacion ta Awg 4.00 . Cu e au- 
mento di 8.25% na impuesto di importacion e ta 
subi cu Awg 0.33 y e tarifa nobo di impuesto di 
importacion pa boter di biña ta bira Awg 4.33. 
Esey ta nifica cu si por ehempel un boter di biña 
di 1 liter tabata costa AWG 20.00 cu e aumento 
di impuesto di importacion di AWG 0.33 /liter e 
mesun boter di biña lo bay costa AWG 20.35 ex- 
cluyendo BBO. E boter di biña aki ta subi cu Awg 
0.35. Pues no ta asina cu e prijs di e boter di biña 
ta subi cu 333%. 

Cerbes ‘stout’ 

Un boter di Cerbes ‘stout’ di 1 liter e accijns ta 
subi cu AWG 4.33 y pa un boter di 33 cl e accijns 
ta aumenta cu AWG 1.40 excluyendo BBO. 

E meta di e comunicado aki ta pa brinda informa- 
cion riba cuanto ta e aumento real di accijns y im- 
puesto di importacion respectivamente. E man- 
datario ta informa e consumidor pa ta consciente 
di e aumentonan ald cual no necesariamente mes- 
ter ser hustifica den un cambio grandi den prijs di 
e producto. 


Minister Bildcer a sigui bisa como Gobierno ta den contacto cu tur 
instancia concerni y ta sigui duna informacion corecto pa evita cu tin 
cualkier mal comprendemento. 


Pa mas informacion riba e cambionan, por bishita 
e website di Aduana www. douane.aw of tambe 
por tuma contacto via emailadres info@douane.aw. 

Gobierno ta informa riba e ultimo desaroyonan di Venezuela: 

E situadon di Venezuela den e siman 
aki no a conoce mucho cambio 


Prome Minister Evelyn Wever-Croes, na 
final di siman a duna informacion amplio 
di e ultimo desaroyonan cu Gobierno di 
Aruba ta ricibi tocante e situacion di Ven- 
ezuela cu ta keda preocupante. Di parti 
di Gobierno, ta sigui tur e desaroyonan 
di cerca. Prome Minister Evelyn Wever- 
Croes ta sigura e comunidad di Aruba cu 
Gobierno di Aruba ta haci e maximo es- 
fuerso pa tene nos comunidad informa pa 
asina tur hende por ta miho prepara. 

E situacion di Venezuela den e siman aki 
no a conoce mucho cambio. Desde co- 
mienso di siman, Hulanda y otro pais- 
nan den Union Europeo a reconoce Juan 
Guaido como e presidente interino di 
Venezuela cu e meta pa organisa elecci- 
onnan liber. Banda di e desicionnan aki, e 
decision ta pa mantene e laso diplomatico 
cu e gobierno di Nicolas Maduro. Esald ta 
e posicion di 18 pais di Union Europeo. 
Riba e speculacionnan di accionnan mili- 
tar, Prome Minister a enfatisa cu Aruba 
no ta forma parti di ningun accion militar. 
Premier Mark Rutte di Hulanda tambe a 
duna di conoce cu Hulanda lo no partici- 
pa na accionnan militar. 


Esaki ta descarta tur rumor, incluso, di 
oposicion cu recien a informa pueblo 
uzando un video di un aña atras bisando 
cu Venezuela lo ataca nos bek si tin ac- 
cion militar di parti di Reino. Aruba no 
tin un base militar prepara pa esaki, por 
lo tanto nos no ta core riesgo tampoco 
pa Venezuela bin tuma accion militar 
riba nos. Cu esaki, segun Prome Minis- 
ter a indica, nos por keda trankil. 

E mandatario principal di nos pais a in- 
forma tambe tocante accionnan human- 
itario. Esaki ta un peticion cu un grupo 
rond di Juan Guaido a haci na diferente 
pais pidiendo ayudo pa trece cuminda y 
remedi den Venezuela. 

Varios paisnan a indica cu nan ta dis- 
puesto pa haci esaki. Pero Hulanda y 
Colombia a tuma e posicion cu sola- 
mente nan ta dispuesto si e regimen di 
Presidente Maduro permiti nan drenta 
pa asina evita un confrontacion militar. 
Gobierno ta sigui e desaroyo aki di cerca 
pa si bin cambio, pero pa awo aki, no tin 
niun indicacion cu Aruba lo ta parti di 
accionnan humanitario pa Venezuela. 



Prome Minister Evelyn Wever-Croes 
enfatisa cu e situacion di Venezuela ta 
keda igual. Gobierno hunto cu Marina 
Real, autoridadnan local tanto mari- 
timo como riba tera y cu cooperacion 
estrecho cu Corsou y Boneiro ta atende 
cu e tema aki debidamente y asina duna 
informacion tambe. 

Un biaha mas, Prome Minister ta haci 
un peticion pa pueblo, pa nos tur keda 
trankil pa asina por tuma e miho deci- 
sionnan cu mester tuma. Laga nos sigui 
e desaroyonan via noticianan oficial- 
mente di Gobierno. Den e fin di siman 
aki, tambe lo wordo saca hopi notician- 
an, hopi rumor y voicenotes for di Ven- 
ezuela. 

“Gobierno di Aruba no por haci nada pa 
e situacion interno di Venezuela. Loke 
si nos por haci ta uni den oracion y pidi 
pa e situacion di Venezuela pronto lo re- 
solve na nos pais bisiña”. 


Minister Ruiz-Maduro a reuni 
cu Embahador Suplente pa 
Reino na Panama 



Minister di Finansa, Asuntonan Economico y Cultura 
Sra. mr. Xiomara Ruiz-Maduro a ricibi bishita di Sr. Jur- 
riaan Middelhoff kende ta Embahador Suplente pa Re- 
ino Hulandes na Panama. E meta di su bishita na Aruba 
ta pa drenta den contacto cu representante di comercio 
y gobernacion pa asina indica con Embahada Hulandes 
por yuda pa fomenta negoshi entre Panama cu Aruba. 
Durante e encuentro Minister Ruiz-Maduro a splica Sr. 
Middelhoff riba e 6 sectornan prometedor pa inversion 
cu a keda identifica pa Aruba. Un punto cu a bin dilanti 
tambe ta e interes cu algun compania na Panama tin den 
e experticio di Aruba riba e tereno di turismo. E ta reco- 
mendabel pa companianan interesa den haci negoshi na 
Panama pa tuma contacto cu e Embahada Hulandes pa 
asina nan por wordo guia y haya sosten den esalci. 

Parlamentario Marlon Sneek 


No ta permiti palet 
ni carton riba ruta 
di Carnaval 2019 

AWE diasabra dia 9 di februari 2019 lo ta permiti 
pa pone trailer, stelage of auto riba e ruta di Car- 
naval. Esaki lo cuminsa entrante 7.00 or di mainta 
pa 7.00 or di anochi cu excepcion di L.G.Smith 
Boulevard caminda cu DOW lo instala tent. 

Prome cu dia 11 di maart tur trailer, stelage of 
auto mester ta kita bek. Bureau City Inspector 
lo bay ta riba tur ruta di Carnaval pa controla e 
ponemento di palet pa warda luga pa parada di 
Carnaval. 

Palet no ta permiti pa pone riba e ruta di Carnaval 
mirando cu esaki ta mahos bista pa nos turistanan 
y pa nos mes. Mescos NO ta permiti pa cera luga 
cu palet ni carton. Tur esaki ta regla di DIP cu ta 
poni den cada permiso pa nos Carnaval 2019. 

Riba L.G.Smith Boulevard ta estrictamente prohibi 
pa corta of destrui mata y no mag hinca nada den 
tera en conexion cu posibel daño na kabel (waya 
di coriente) of tubo bou tera. 

Den caso cu e portador di permiso no cumpli cu e 
condicionnan stipula den e permiso, lo hala e per- 
miso aden conforme articulo 3 inciso 6 di Retribu- 
tie- en legesbesluit di Directie Infrastructuur en 
Planning (AB2004no.7) y e portador lo no bin na 
remarca mas pa obtene un kavel pa usa riba ruta 
di Carnaval p’e proximo temporada di Carnaval. 
No tira boter, saco y bleki of otro articulonan riba 
caminda. Ban pone tur esaki den un saco grandi di 
sushi y mare y pone na banda di caminda y Serli- 
mar lo pasa buske.Hunto lo celebra un bunita Car- 
naval 65 y den un ambiente limpi y bunita pa nos 
bishitantenan y pa nos mes. 

Por ultimo si bo por mira algun kavel of tent tin 
palet of carton poni por avisa nos riba InfrAuba. 
com of yama 582-9777. 

Aruba tin un gobierno 'Stamboom 


NO ta algo nobo pa un 
gobierno di MEP ya cu 
den pasado caba esaki 
a sosode ora cu prac- 
ticamente henter famia 
di e Prome Minister di 
e tempo e_y, Nel Oduber, 
a haya trabou den 
gobierno. 

Gabinete Wever Croes no a laga e 
tradicion aki ca \y y fuera cu partido MEP ta 
conoci hopi bon pa su maneho na interes 
di ‘friends & family’, e tradicion di hinca 
famia den aparato di gobierno a continua 
caminda ruman, casa, tanta, omo, primo- 
y primanan, acto primo y hasta hendenan 
yeg a na e famianan aki, ta haya trabou den 
un gobierno di MER 

Lider di fraccion di AVR Marlon Sneek ta 
mustra cu apesar cu prome minister Evejyn 
Wever a mustra cu tur cos lo cambia y cu 
su gobierno lo traha pa pueblo, lo pone e 
ser humano central, e unico hendenan cu 
ta central den su gobierno, ta su famia-_y 
amigonan. 

“Den algun luna di tempo gabinete Wever 
Croes a aumenta gasto di personal cu 10 
miyon pa cual hecho tanto Raad van Advies 
como CAFT a adverti e prome minister riba 
e desaroyo aki. 

Hasta a dicidi di pone un condicion cu gabi- 
nete Wever Croes lo tin cu reduci gasto di 
personal cu 12 miyon loke ainda no a sos- 
odey/ tur e tempo aki ta sigui haya informa- 
cion di hendenan cu ta wordo nombra den 
diferente departamento di gobierno. 

Den edificio di Cocolishi e trafico di famia y 
amigonan ta asina grandi cu lo ta na su luga 
pa pone luz di trafico pa dirigi e drukte cu 
tin ey/den di tanto hende cu ta cana dal den 
otro. 

Gabinete Oduber den pasado a duna trabou 
na practicamente tur generacion di e famia 
aki_y ta mas cu claro cu e actual prome min- 
ister kier kibra e record aki caminda prac- 
ticamente a converti gobernacion den un 
asunto di famiay amigonan. 

Mientras cu pueblo a wordo gaña pa par- 
tido MEP cu no a cumpli cu promesanan 


haci durante di campaña, ya ta 
conoci den pueblo cu medida 
y inflacion ta e regalonan cu 
pueblo a \\aya for di gabi- 
nete Wever Croes mientras 
cu trabou cu bon salario a 
baly pa famia- y amigonan y 
pa no kibra \ey, ta sponsor-y/ 
sostenedonan di e partidonan den 
gobierno, ta wordo beneficia prome cu 
pueblo. 

A priminti pueblo solucion sin medida pero 
a aumenta BBO_y a ranca placa na unda cu 
tabata por. A priminti gasolin barata pero 
prome cos cu haci ta di ehecuta aumento 
di accijns riba gasolin. 

A priminti reduccion di prijs di away/ cori- 
ente pero gabinete Wever Croes a drenta 
den e companianan aki pa exigi pago di divi- 
dendo di e companianan estatal, cual placa 
lo por a wordo usa pa baha e prijs di awa 
y coriente un tiki pa duna pueblo un alivio. 
E promesa di aumenta salario minimo tam- 
poco a cristalisa, un promesa haci durante 
di campaña cu prome minister mes a bari 
for di mesa asina cu el a wordo huramen- 
ta como lider di e gobierno mescos cu su 
promesa di reduci cantidad di minister pa 
scapa 50 miyon pero mester a doblega pa 
presion di un partido chikitoy a keda cu 8 
ministery un secretario di estado cu tambe 
tin salario di un minister. 

Pa pueblo no tin nada ainda_y lo no tin nada 
mas cu un lucha su dilanti contra di infla- 
cion_y un economia den recesion crea pa un 
falta di visiony capacidad pa goberna. 
Sinembargo ora cu realisa cuanto famia y 
amigo a \\aya trabou, caminda a retira dife- 
rente director di departamentonan pa nom- 
bra nan hendenan, nos por conclui den un 
forma concreto cu Gabinete Wever Croes 
ta birando e prome gobierno “stamboom” 
den historia politico di nos pais_ya cu tur 
tipo di famia ta den servicio di gobierno_y 
tur_yega na e famianan aki, tambe ta wordo 
bon atendiy ta busca algo pa nan haci y ta 
mas cu claro cu na final di dia, pueblo NO 
tin algo di haya di e gobierno aki,” lider di 
fraccion Marlon Sneek ta mustra. 

DEN un reunion solicita pa fraccion di AVP cu Prome 
Minister riba e vision y posicion di gabinete Wever 
Croes relaciona cu Venezuela, lamentablemente gobi- 
erno no tabatin informacion pa dunaj/ nada di kico ta 
wordo haci_y kico ta tumando luga. 

Lider di fraccion di AVP den Parlamento, sr Marlon 
Sneek a mustra cu mientras cu Prome Minister di 
Corsou practicamente tur dia ta informa tanto pueblo 
como Parlamento di su pais riba e desaroyonan cu tin, 
Premier Evelyn Wever Croes no por a duna ningun in- 
formacion den e reunion aki. 

Pa ilustra con serio e falta di iniciativa di gobierno pa 
informa puebloy parlamento pa asina calma e tension 
cu ta lanta, Parlamentario Sneek a pasa grabacion di un 
entrevista c’un oficial di gobierno,_y persona aki ta bisa 
cu Hulanda tin base militar tanto na Aruba como Cor- 
souy nan ta considera Hulanda como un di e paisnan 
agresor contra Venezuela. 

E persona aki a mustra cu su gobierno por atende cu e 
dos basenan aki sin problemaj/ cu Venezuela ta conta 
c’un sistema anti misil aereo di mas moderno na mun- 
do. 

“Ta cosnan serio ta pasando pero e unico expresion cu 
nos por scucha for di prome minister Wever Croes, ta 
cu loke tur hende tin cu haci ta resa pero di un vision, 
di un plan of di kico e ta papiando cu gobierno di Re- 
ino, ningun hende ta na altura. 

Ta mesun prome minister aki hunto cu su minister 
Dangui Oduber na 2016 a cuestiona y bagatelisa un 
plan cu a wordo hinca den otro na 2016 caminda entre 
otro minister Dangui a critica severamente un plan cu a 
wordo hinca den otro den un eventualidad si algo pasa 
na Venezuela_y con tin cu atende cu esaki. 

“Dangui dia 14 di september a desbarata e plan aki for 
di otro, mas informando pueblo cu gobierno e tempo 
ey kier lanta un campo pa refugiado den Centro De- 
portivo Betico Croes pa despues traslada e campo aki 
pa Little League Ballpark na Dakota. 


Lider di fraccion Marlon Sneek 

Menasa haci contra base 
militar di Aruba y Prome 
Minister ta pidi pa reza 

Awor cu nan ta den gobierno, no tin ni vision, no tin ni plan_y prome minister ta 
manda tur hende baly resa y no ta prome bes cu e minister di asuntonan general, no 
ta na altura di kico ta pasando riba e isla aki. 

E no tabata sa di decisionnan cu su gabinete ta tuma, kico su ministernan ta haci 
y semper e tin cu baly puntra kico ta pasandoj/ den un caso asina serio manera e 
desaroyonan cu tin na Venezuela, tampoco e por a splica Parlamento ki plan su go- 
bierno tin _y kico ta su expectativanan of cual palabracion tin cu gobierno di Reino 
of otro instancianan. 

Prensa ta informa cu tin hende ayega aeropuerto Reina Beatrix for di Venezuela j/ 
solicita mesora pa asilo politico pero gobierno no tin informacion pa duna pueblo 
y tampoco duna Parlamento," Parlamentario Marlon Sneek a mustra. 


R 

RENAISSANCE 


ARU&A RE5QRT & CA5INO 



Explore, Discover, Share, Inspire 


Exploring the world doesn't have to stop when the working day starts. 

At Renaissance Hotels wc know your passion for discovery 
ls more than a hobby, it*s a career. 

We have the following position available: 

Human Resources Employee Relatfons Specialist 

Are you empathic with great interpersonal skills and able to build and maintain relationships with 
team members? Do you have strong verbal and written communication skills with a high levet 
of professionalism? Then this position may be perfect foryou. 

Some responsibilities include: 

Develop, recommend and implement team member relatnons policies. Conduct organization wide audit to 
identify team member issues. Participate in the design and deiivery of internal team member relations, 
Organize and coordinate yearly team member engagement surveys. 

Effectively handling team member complaints, escalating these complaints to the level of disciplinary or legaf 
action, Monitor exit interviews ad prepare quarterly reports. Act as a liaison between employer and 
team member, overseeing employee relations. 

Requirements include: 

Bachelor's degree with a minimum of 2 years of work experience in Employee Relations (or 
Associates degree with 4 years of work experience in Employee Relations)* 

Knowledge on personnet laws and regulations with an emphasis on those related to fair employment and 
employee relations. Excellent verbal commumcation skills in Papiamento, English, Dutch and Spanish. Profi- 

ciency in Microsoft Office applicabons. 

Plea5e send your application, CV, diplomas and other relevant documents to: 

employment@arubarenaissance.com 
Human Resources Department 
L.G. Smith Boulevard 82, Oranjestad, Aruba 
Telephone: 297-583-G000 
www.ren a ru ba. com 

Explorando oportunidadnan pa studia enfermeria riba nivel di HBO na Aruba 


Hospital y Zuyd Hogeschool trahando 
hunto pa ofrece mas oportunidad 


RECIENTEMENTE, representantenan di Zuyd Hogeschool 
di Hulanda a bishita Dr. Horacio E. Oduber Hospital un bi- 
aha mas, pa reuni pa trata loke ta fase dos di trece opleiding 
di enfermeria riba nivel di HBO pa Aruba. 

E impacto aki lo ta uno hopi grandi pa Hospital y ta prepa- 
rando bon, combersando cu tur stakeholders. E esfuerso ta 
uno conhunto, cu ta inclui hasta e Ministernan cu ta com- 
paña Hospital den e trayecto aki. 

Tin hopi entusiasmo, pero tambe tin hopi trabou pa ehecuta, 
asina Director di Cuido di Hospital, sr. Ezzard Cilié, a duna 
di conoce. Ta purba planea tur cos na un forma responsabel y 
pa bin cu algo concreto. 

Ta un responsabilidad como Director pa bin cu un base so- 
lido unda ta ofrece oportunidad pa crece pa tur empleado. 

E proyecto ald tin 2 componente importante pa tene cuenta 
cune cu ta den Hospital tin varios nurse gradua cu kier sigui 
crece den nan trabou y tin esnan cu no conoce e profesion 
aki, mester mir’e como uno atractivo. 

E ta un oportunidad cu por brinda hobennan Arubiano cu ai- 
nda no a scoge kico nan kier studia. Un oportunidad pa sigui 
studia na Aruba mes en bes di bay Hulanda. 

Hospital kier crea un ambiente cu ta atrae studiantenan dis- 
puesto pa forma un carera den ramo di enfermeria. 

Ya caba Colegio EPI ta yuda Hospital cu e parti teoretico y 
awor lo por combina cu practica den Hospital mes, asina Ez- 
zard Cilié a duna di conoce. 

Na momento cu t’asina leu, e studiantenan mes lo tin opor- 
tunidad pa scoge, sea pa cuminsa traha mesora of pa sigui 
studia. 


Loke a ripara ta cu studiantenan ta bay afo y nan ta keda 
biba eynan, pasobra eynan lo por tin hopi mas pa ofrece. Pa 
por mantene nan na Aruba, mester por ofrece oportunidad 
na cas mes. Hospital ta spera di trece un cambio den esaki y 
ofrece studiantenan cu kier algo mas localmente, estudionan 
amplio di nivel halto comparabel cu Hulanda. 

Ta trahando pa basta tempo riba e proyecto aki y ta spera cu 
pronto por duna mas detaye y fecha cu lo por start. 

E cooperacion entre Hospital y Zuyd Hogeschool ta bayendo 
bon, sr. Ruud Heijnen, coordinador di cooperacion interna- 
cional di Facultad “Gezondheidszorg” na Zuyd Hogeschool, 
a duna di conoce. 

Dor di e trahamento cu Hospital, Zuyd Hogeschool ta haya 
hopi contact cu tur instancia di cuido riba nos isla. Esey ta 
duna e scol un mihor vision riba e retonan, mientras cu di 
otro banda ta conoce tur stakeholder den salubridad. 

Barth Koster, Manager di Academia di Hospital, a reuni cu 
Zuyd Hogeschool riba e programa di orientacion. Nan ta 
positivo cu Zuyd Hogeschool lo apoya esald hunto cu Uni- 
versidad di Aruba. Como cu kier cuminsa un nivel di HBO, 
mester siña con pa implement’e den e organisacion y integra 
esaki riba tur tereno necesario. Esaki lo ta un di e retonan 
grandi. 

HOH Academy lo t’e departamento cu ta encarga y ta brinda 
sosten n’e practica den enfermeria. 

E bishita di Zuyd Hogeschool tabata uno fructifero resultan- 
do den un base solido den futuro pa nos hobennan y otro cu 
kier sigui studia den enfermeria aki na Aruba mes. 

Chris Romero ta desmenti di a manda 
carta pa descualifica un participante 


AYERA for di momento cu a bira conoci, cua 
t’e banda y cantantenan a clasifica pa Caiso y 
Soca, por a tuma nota cu e cantante di Caiso, 
Zyon no a clasifica y di biaha a cuminsa circula 
informacion cu ta Minister Chris Romero lo a 
manda un carta pa Presidente di Hurado, ale- 
gando cu dicho cantante no por clasifica. 

Minister Chris Romero ta desmenti categorica- 
mente tur rumor cu ta circulando tocante un 
supuesto carta cu e lo a manda Stichting MU- 
SICA pa descualifica un of otro artista, for di e 
festival di Caiso & Soca Monarch 2019. 

Como un Carnavalista activo y cu semper a 
apoya fervientemente festivalnan di Caiso & 
Soca Monarch, Minister Chris Romero ta haya 
lamentabel cu e expresion cultural di mas gran- 
di di Aruba, ta hayando un lus negativo dor di 
ponencianan infunda di personanan cu menos 
bon intencion. 

Carnaval mester mantene su identidad como 
nos simbolo di alegria y celebracion unico cu 
nos ta celebra den armonia y union. 

Politica nunca a mete y no lo permiti p’esaki t’e 
caso tampoco. Gabinete Wever-Croes ta man- 
tene su mes bou di e reglanan di integridad y 
como tal hamas lo por ta involucra den e mane- 
ho di cualkier stichting of fundacion, special- 
mente di Carnaval. 

Ban sigui celebra Carnaval 65 den grandi, lag- 
ando tur controversia atras. Ban engrandece 
nos Carnaval cu nos alegria y positivismo cu 
semper a caracterisa nos como Arubiano, segun 
Minister Chris Romero. 

Ta bon pa Presidente di Hurado bin dilanti y 
bisa publicamente pakico Zyon no a clasifica y 
si ta berdad pasobra el a canta miembronan di 
Gabinete Wever-Croes. No por t’asina cu tur 
participante mester entrega nan letranan, pa 
studia nan y tog ta keda descualifica. No por!! 




ARUBA CARIBBEAN 
RESORT & CASINO 


v'rv 


Meet. Explore. Work. Celebrate. Our legendary hospitality has 
helped us be a part of peoples lives for almost a century. And we're 
just getting started. Join us and help shape our next century. 

We are looking for the following positions: 

On-Call Massage Therapist 


Hilton 


View all job openings and descriptions at 
jobs.hiltonworldwide.com, search for Aruba and apply online. 

J.E. Irausquin Blvd. 81, Palm Beach, Aruba 

www.hiltonaruba.com 

SUPER SATURDAY - FEBRUARY 9, 2019 

SOCA 



Band name 

Singer 

Stage name 

Song title 

Composer 

Arranger 


3-4 All Empowered 

Franklin Gilkes 

Franky 

Hashtag 

Franklin Gilkes & Raymond 
Bernabela 

Franklin Gilkes & Raymond 
Bernabela 

Ambiance 

Tabitha Smith- 

Heemstadt 

Lady Ambiance 

Invasion 

Tabitha Smith-Heemstadt 

Dwain Elias Heemstadt 

BMW 

Claudius Philips Jr. 

Claudy 

Jump On It 

Claudius Philips Jr. 

Claudius Philips Jr. 

BMW 

Joshua Geerman 

Light Skin Rastaman 

Soca Skanking 

Joshua Geerman & 

Randolph Berry 

Claudius Philips Jr. 

BMW 

Valentino King 

Valentino King 

Ah Marrying 

Valentino King 

Valentino King 

Buleria 

Eugene Kemp 

E.K. 

Ruggish Sway 

Eugene Kemp 

Eugene Kemp & Rygel 
Isabella 

Buleria 

Reinier Lijfrock 

ReintjeRock 

Big Truck 

Jeanchrisjair Vesprey & 
Janiro Eisden 

Rygel Isabella 

Le Groove 

Ashrock Gario 

Diamond Chip 

Inside Of It 

Antoni Gario 

Antoni Gario 

Le Groove 

Denzel Browne 

Kulchaman 

It's Party 

Antoni Gario 

Antoni Gario 

Le Groove 

Tony Mingo 

T-Money 

Hunter 2 Hunted 

Antoni Gario 

Antoni Gario 

Madness 

Tasha Smit 

Trini T 

Bounce Free 

Michael Lampe & Edmar 

Rincones 

Michael Lampe & Edmar 

Rincones 

Musical Time 

Ingrid Richardson 

Lady K 

Heat Wave 

Chucho Hoek 

Chucho Hoek 

Musical Time 

Roy lllis 

Long Roy 

Control On The Island 

Chucho Hoek & Geoland 

Farro 

Chucho Hoek 

Musical Time 

Roy Lints 

Lord Cachete 

65 On The Road 

Roy Lints 

Delbert Bernabela 

SUPER SATURDAY - FEBRUARY 9, 2019 

SOCA 



Band name 

Singer 

Stage name 

Song title 

Composer 

Arranger 


NBO 

Aric Richardson 

Mr. Jammer 

1 Do 

Kevin James 

Kevin James 

NBO 

Kevin James 

The Baron 

1 Come For This 

Kevin James 

Kevin James 

OREO 

Claudius Philips 

Mighty Talent 

Celebrate 

Claudius Philips 

Claudius Philips 

OREO 

Melizienne 

Richardson 

Lady Mezzo 

Jouvert 

Claudius Philips 

Claudius Philips 

Robert y su Solo 
Banda Show 

Giovanni Tromp 

GT 

Pega 

Edgar Ras & Giovanni 

Tromp 

Edgar Ras & Robert 

Jeandor 

Tsunami 

Mitch Almary & 

Maya Solis Mayta 

Mitch & Singing 

Maya 

Together Again 

Carl Roosberg & Rocky 
Everon & Bradley Vesprey 

Rocky Everon 

Tsunami 

Bradley Vesprey 

Easy B 

We Ain't Normal 

Bradley Vesprey & Rocky 

Everon 

Rocky Everon 

Tsunami 

Carl Roosberg 

Galloway 

Memories 

Carl Roosberg & Rocky 

Everon 

Rocky Everon 

Tsunami 

Mervin Baptiste 

Blacky 

Ah Going Back Home 

Adolfo Richardson 

Adolfo Richardson 

Upgrade Music 

Nigel Hoek 

NGL 

Jammin Selfish 

Shaqeem Thomasia & 
Jonathan Thiel 

Nigel Hoek 

Upgrade Music 

Freddy Richardson 

Rasta 

Good Times 

Malaghy Richardson & 
Jonathan Thiel 

Giendrick Boekhoudt 

YX3M 

Stuart Smit 

Stuwy 

D Sauce 

Harvey Agunbero 

Harvey Agunbero 

Zeta Band 

Richard Quant 

Mighty Tattoo 

One More Time 

Richard Quant 

Adolfo Richardson 



SUPER SATURDAY - FEBRUARY 9, 2019 ~ 

CAISO 



Band name 

Singer 

Stage name 

Song title 

Composer 

Arranger 


Ambiance 

Tabitha Smith - 

Heemstadt 

Lady Ambiance 

My Hope 

Tabitha Smith-Heemstadt 

Dwain Elias Heemstadt 

Buleria 

Eugene Kemp 

E.K. 

Headlines 

Eugene Kemp 

Eugene Kemp & Rygel 

Isabella 

NBO 

Charles Hooker 

Dr. Hook 

Suffering 

Charles Hooker 

Charles Hooker 

OREO 

Shaun Philips 

Mighty Talent Jr. 

Last One 

Claudius Philips 

Claudius Philips 

OREO 

Claudius Philips 

Mighty Talent 

Hello 

Claudius Philips 

Claudius Philips 

STEAM 

Gerline Heyliger 

Queen Lintje 

Aruba What A Paradise 

Janet Hughes 

Trevorr Cassell 

STEAM 

Ralph Godet 

Mighty Jaoul 

For Your Child 1 Singing 

Ralph Godet 

Ralph Godet 

The Creators 

Gregory Lyder 

Mighty Whitey 

Never Trust A Politician 

Gregory Lyder 

Davey Cornett & Franklin 

Granadillo 

Tsunami 

Mervin Baptiste 

Blacky 

1 Am A Master Magician 

Adolfo Richardson 

Adolfo Richardson 

Tsunami 

Carl Roosberg 

Galloway 

Killing Mah Rass To Live 

Carl Roosberg Sr. 

Samuel Jack 

Tsunami 

Adolfo Richardson 

The Commissioner 

Snakes In The Grass 

Adolfo Richardson 

Adolfo Richardson 

Zeta Band 

Richard Quant 

Mighty Tattoo 

Unda Nos Ta Bai 

Richard Quant 

Adolfo Richardson 


Tur cos ta da p'e 


"Super Saturday" 


CUATRO anochi sensacional a 
resulta den 27 clasificado den 
categoria di Soca y 12 clasifica- 
do den categoria di Caiso. 

Awe diasabra, Stichting Musi- 
ca ta presenta un “Super Sat- 
urday” den Aruba Carnival & 
Entertainment Village. 

E organisacion ta sumamente 
satisfecho y orguyoso di cada 
un cantante, musico, banda, 
compositor y areglista cu a con- 
tribui na Aruba Caiso & Soca 
Monarch 2019 y ta entusiasma 
pa mira e presentacion di esnan 
cu a clasifica p’e anochi final. 

Portanan lo ta habri for di 7’or 
awe nochi y tickets ta obteni- 
bel pa solamente 50 florin (pre 
benta) na Citgo Boulevard, 
Palm Beach, Ponton, Santa 
Cruz y Essoville. Ta posibel pa 
cumpra carchi di entrada na 
porta tambe, sinembargo esaki 
lo ta na balor di 60 florin. 


Tickets for the Super 
Saturday Finals available 
at Citgo Boulevard, Palm 
Beach, Sta. Cruz, Ponton, 
Essoville and Fun Miles 
office. 

Presale price: Afl. 50,- / 
At the door: Afl. 60,- 



















































































AYERA diabierna 
atardi pa mas o me- 
nos 3 or Central di 
Polis ta haya un ya- 
mada cu ta mira un 
curpa sin bida ta drief 
na altura di Urirama. 
Mesora ta bay n’e 
sitio y conhunta- 
mente cu helicopter 
di Guardacosta, per- 
sonal Guardacosta y 
personal di Cuerpo 
di Bombero ta logra 
saca e curpa for di 
lama. 

Pa 4.55 dokter Texier 
a constata morto di 
Adrian Bastidas naci 
na Colombia 28 juli 
1968 (50 aña). Tur 
autoridad compe- 
tente a wordo poni 
na altura y a bay n’e 
sitio. 

Kico a pasa exacta- 
mente no ta conoci. 

Booshi Wever (UPP): 

Ta ken lo beneficia cu 
mas hotel na Aruba?? 


GOBIERNO di Aruba tin dos cara (esaki 
no ta nada nobo tog). Di un banda ta laga 
haci un investigacion pa analisa Capacidad 
di Carga y di otro banda ta sigui compro- 
mete Aruba cu mas proyecto hotelero! 
Gobierno mester papia idioma cla riba 
e aspecto di Capacidad di Carga, segun 
Booshi Wever. 

E informacion cu a sali publica dor di No- 
ticia Cla, unda cu ta confirma un proyecto 
di 900 kamber na Sero Colorado den cer- 
cania di Baty Beach sigur a causa conster- 
nacion, conmocion y decepcion grandi. 
UPP ta kere cu Gobierno mester bin afo y 
splica si e informacion aki ta corecto of no. 

Den pasado nos por a tende hopi a papia 
cu Aruba ta “vol”^ cu nos capacidad di 
carga ayega na su limite. Durante campaña 
esnan cu ta na mando a priminti cu lo bin 
un estudio riba capacidad di carga, pero 
awe nos por mira cu mientras e estudio no 
ta wordo presenta, proyectonan hotelero 
ta sigui wordo presenta, sea directo dor di 
Gobierno of por medio di noticia. 

Dia I di april ta hopi leu, sino nos por a 
kere cu ta trata di un “ big joke”, Booshi 
Wever a sigui bisa. 

Pa varios decada tabatin e discusion con 
hopi mas nos lo tin cu laga e sector hotele- 
ro crece aki na Aruba. For di añanan 2000 
e pensamento a cuminsa wordo crea cu un 
expansion rapido y grandi di cantidad di 
kamber di hotel sigur lo tin su efectonan 
hopi negativo riba tur tereno. 

For di e tempo ey caba tabata vocifera e 
idea cu control riba e expansion di kam- 
ber lo salbaguardia nos medio ambiente, 
mientras cu nos cultura, nos identidad 
tambe lo wordo protegi. E tempo aki no 
a papia mucho riba e costonan pa caha di 
Gobierno. 

Tabata un escogencia entre bin cu ho- 
telnan grandi di multi-nacionalnan of cu 
sistema di boutioue hotel chikito, dirigi pa 
hende local mes. Di e manera aki tambe lo 
tin beneficionan economico directo pa nos 
pais, compara cu placa cu ta baly afor ora 


ta trata di hotelnan grandi y di compani- 
anan multi-nacional. 

Placa di ganashi cu ta bay afo, pero tambe 
di parti di salarionan di trahadornan den 
hotel, cu lo ba \y afo pa cria famianan. 
Tanto na 2004 y na 2009, atrabes di un 
estudio di Sam Cole y Victoria Razak, ta 
wordo adverti contra mas expansion di e 
cantidad di kamber e tempo ey caba, pa- 
sobra esaki no solamente ta pone un pre- 
sion riba e capacidad di carga di Aruba, 
pero tambe lo afecta e.o. nos cultura_y nos 
identidad, algo cu 10 aña despues nos tur 
por ripara^ sintiy keha riba dje. 

Nan a sugeri un crecemento di entre 50 
pa 150 kamber pa aña te na 2045, pero 
den forma di boutioue hotels. Loke nos a 
wak den e ultimo añanan ta hustamente lo 
contrario. 

Segun Booshi Wever: “Nos mester ta con- 
sciente cu dia bieu nos a_yega na nos limite 
di crecemento den e industria aki,y cu es- 
aki lo baly afecta negativamente e producto 
turistico di Arubay e calidad di bida di nos 
pueblo. 

Pero te ki dia nos ta bay comprende cu nos 
capacidad di carga a pasa y esaki riba tur 
nivel? 

Nos parce di no kier reconoce cu Aruba 
ta_yen. 

Na momento cu a anuncia St. Regis Ho- 
tel, banda di Riu na Palm Beach, UPPya a 
mustra riba tur e efectonan negativo cu tin 
cu binimento di un hotel. Awor pa loke ta 
trata e hotel aki nos ta comprende cu St. 
Regis Hotel a busca un compania ASDF 
pa realisa un raport riba e impacto di e 
construccion di e hotel aki di 222 kamber 
riba nos naturaleza (un asina^ama MER: 
Milieu Effect Raportage). 

E mesun modus operandi aki parce cu e 
compania Three Rivers Real Estate NV/ 
Centerpoint Real Estate a sigui caba p’e 
proyecto di Baty Beach Resorts unda, cu 
segun Noticia Cla lo tin un asina _yama 
Environmental Impact Assesment Study 
(EIA). Cu de facto ta mescos cu un MER”. 


I 



Segun Booshi Wever di UPP a pidi Parla- 
mento (cu ta pretende di ta otro) pa lanta 
riba_y exigi pa bin cu un investigacion mas 
amplio riba e impacto di construccion di 
e dos hotelnan. Mescos cu Parlamento a 
haci den e caso di molinanan na Urirama. 
No solamente loke ta p’e medio ambiente, 
sino tambe un estudio riba e impacto so- 
cial, espacial, infrastructural^ midi financi- 
aremente kico esaki lo nifica pa nos finan- 
za publico cu_ya caba ta den un situacion 
pesimo. 

Pueblo di Aruba no por acepta cu sin mas 
como pagador di belasting ta bolbe baly 
carga pa tur efectonan cu e construccion 
di e dos hotelnan aki lo trece cu ne. Aki 
nos ta papia di 222 kamber pa St. Regis 
_y 900 kamber pa Bab y Beach Resorts,_ye- 
gando un total di 1100 kamber cu lo nifica 
un total di por lo menos 4400 trahador cu 
mester wordo importa. 

Hopi di nan lo no contribui tampoco na 
caha di Gobierno cu belasting mirando cu 
segun e Reforma Fiscal mayoria di nan lo 
no ta C 2 y den bracket pa paga belasting. 

Y aki no a papia ainda di e “gezinsherenig- 
ing” cu por tuma lugar despues di 3 aña 
caba segun e maneho nobo implementa pa 
Minister di Husticia y apoya dor di Parla- 
mento. Aki nos poryega na por lo menos 
18.000 + hende cu lo bin acerca. Pero 
parce cu ningun hende ta interesa mes den 
nos capacidad di carga. 

UPP ta urgi pa bin un investigacion riba 
tur e aspectonan di impacto cu e hotelnan 
aki lo tin riba nos pais. 

Un investigacion haci dor di instancia neu- 
tral, _y no dor di un compania cu a wordo 
busca dor di e desaroyadornan mes. Pa 
colmo e compania cu ta ehecutando e es- 
tudio di MER pa St. Regis, tin su lazonan 
cu partido di coalicion actual_y e pregunta 
ta si nos por confia e resultado aki??? 

Aki un biaha mas ta parce cu populismo 
ta mas importante cu e bienestar di nos 
pueblo^ ta pensa riba e siguiente eleccion 
enbez di pensa riba e siguiente genera- 
cion, Booshi Wever a conclui. 

Aruba Lions Club a organisa presentacion na su miembro y interesadonan 

Aruba Lions recientemente, den su afan pa informa, 
educa y eleva conocomento su miembronan y primor- 
dialmente esnan cu mas recien a ser instala, a organisa 
un exitoso y interesante training bao direccion di Lion 
Franlc Croes. 

E ta un Past District Governor cu tin mas cu 30 di ex- 
periencia den Leonismo y cu recientemente a ser honra 
pa Lions Club Internacional cu un Chevron Award pa 
tur su aña di servicio. 

T’e intencion di Aruba Lions Club pa organisa mas di 
e tipo di presentacionnan aki y lo ofrece e oportunidad 
n’esnan den comunidad cu interesa den e trabao bol- 
untario di un Lion pa atende nan gratituamente. 

Tambe lo por comunica y haña sa mas di e trabao di 
Lions siguiendo nos organisacion riba facebook bao 
nomber di “Lions Club of Aruba”. 

Aruba Lions Club tin mas di 70 aña caba ta duna ser- 
vicio na comunidad di Aruba y ta afilia na district N35 
cu ta Bahamas, Florida, Aruba, Bonaire y Curacao. 

Tur presentacion ta ser teni den e clubhuis di Aruba 
Lions Club situa dilanti di Eagle Tenis Club. 




Sport Centrum San Nicolas a haya iluminacion nobo 



Minister di Deporte sr. Dangui Oduber ta contento di por anuncia cu 
diarazon atardi e sport centrum na San Nicolas a haya lusnan nobo 
p’e cancha y facilidad. 

For di aña 2009 e renobacion di e sport centrum aki a keda aproba 
den e presupuesto di e tempo ey, pero manera ta custumber di e Gobi- 
erno anterior nada ta wordo haci. 

For di comienso di e gobernacion actual Ministerio di Deporte a haci 
un inventarisacion di tur e complehonan deportivo na Aruba cu ta 
den mal estado y e biaha aki a toca turno na IBiSA na San Nicolas. 

A constata cu e lusnan ta den hopi mal estado y ta trece un peliger 
n’esnan cu ta haci uzo di e cancha y mas facilidad. 

Mescos cu e sportcentrum, tur compleho lo bay ricibi nan debido at- 
encion segun Minister Dangui Oduber. 

Awor cu tin iluminacion riba e cancha aki, por practica deportenan 
manera basketball, volleyball y mucho mas den oranan di atardi pa 
anochi tambe. 

Hopi t’esnan cu ta haci uzo di sportcentrum San Nicolas pa haci de- 
porte y tambe zumba, tanto hende grandi como muchanan. 

Na sport centrum tambe tin e programa di “Hoben Activo Hoben Fe- 
liz” cu ta 3 biaha pa siman y ta pa muchanan di edad di 8 pa 13 aña. 
Minister Dangui Oduber ta encurasha tur mayornan cu ta biba na 
San Nicolas pa hiba nan yiu haci deporte y movecion despues di scol. 

Capitulo 12: Fuga di Oro di Venezuela 


Destino di exportacionnan di oro di Venezuela 

Prome Minister: "Mi no tin ningun informacion di e hecho ey" 


ARULEX CENTER | 



Direccion di Paoro 


Edificio di Arulex Center na 
Oranjestad, unda ta estableci 
e compania Paoro Armored 
Transportj e bufente di tata di 
Prome Minister Eveiyn Wever 
Croes, kende ta propietario di e 
edificio. 

E nomber di e compania aki no 
ta aparece den e directorio na 
entrada. 

DESDE 2018, Suisa, e destino tradicional 
di oro di Venezuela a cuminsa disparce 
for di radar. E pais aki a wordo desplaza 
door di paisnan manera China, Emiratonan 
Arabe Uni (Dubai) y specialmente Turkia, 
a confirma na juni ultimo door di e mesun 
Minister di Desaroyo Ecologico, Victor 
Cano, admitiendo cu e medida aki ta “eva- 
diendo e sancionnan economico” imponi 
door di Union AEuropeo contra algun fun- 
cionario di Gobierno di Maduro. 
“(Maduro) ta sacando e oro di Arco Minero 
y hibando esaki pa Turkia sin ningun tipo 
di control,” a acusa e diputado na Asam- 
blea Nacional, Julio Borges, mediante un 
comunicado dia 10 di juli, 2018, na oca- 
sion di un bishita di e mandatario Vene- 
zolano na e pais euro-asiatico. “E biahe 
di Maduro ta vincula na corupcion^ no lo 
trece beneficio pa e Venezolanonan. Al- 
contrario, e ta hipotecando y entregando 
futuro di e pais,” el a condena. 


Di e cambio di ruta aki tambe e base di 
dato importgenios ta consciente: entrante 
2018, 23,6 ton di oro a sali for di terito- 
rio Venezolano, di cualnan 72.8% ta ba \y 
Turkia awo. Pero apesar di e cambio di 
ruta aki, e oro ta sigui huy na druppel via 
di e islanan ABC. E vuelonan di oro cu es- 
cala na Aruba_y Corsou a sigui nan curso 
incluso durante e cierre di comunicacion 
aereoy maritimo cu Antia, manera a keda 
demostra cu e confiscacion di e maleta cu 
50 kilo na februari, 2018. 

Autoridadnan di Aduana di Aruba a confir- 
ma na juni, 2018 na runrun.es cu despues 
di e confiscacion di e 50 kilonan, ayega 
por lo menos dos buelo mas cu cargamen- 
to di oro. 

Na 2017 un total 17 buelo a baha na Aru- 
ba procedente di Venezuela cu un carga 
averahe di 25 kilo di oro cada un, loke ta 
duna un total di mas o menos 425 kilo di 
oro den 2017, a wordo revela door di un 
miembro di directiva di Aduana di Aruba, 
kende a prefera di keda anonimo. E direc- 
tor di Aduana di Corsou, Etienne Casiano, 
tambe a sigura cu na juni di 2018 e vue- 
lonan di oro procedente di Venezuela no 
a stop. 

E cifranan cu ta wordo presenta como pro- 
duccion di oro na Venezuela ta tiki en com- 
paracion cu otro paisnan Latinoamericano 
manera Peru, e di seis producto mundial di 
oro cu 162.3 ton na final di 2017. Tambe 
ta conta Mexico (130,5 ton)_y Brasil (79,9 
ton), segun e informe 2018 di GFMS Gold 
Survey Thomson Reuters. 

E ultimo cifra oficial di oro saca, rapor- 
ta door di Ministerio di Petroleo _y Mina 
Venezolano tabata di apenas 420,75 kilo 
(menos di loke a pasa via di Aruba), cu 
tabata un tercera parti di e meta di 1.53 1 
kilo di oro den un aña, segun e memoria 


y cuenta 2015 di e entidad ey. Ministe- 
rio di Desaroyo Minero Ecologico, crea na 
2016 ora cu a separa e sector petrolero 
di e mineralnan strategico, a raporta cu na 
final di 2017 a entrega 7.8 ton na BCV 
E oro nunca tabata e principal producto di 
exportacion di Venezuela, apesar di us po- 
tencial industrial. Na 2016 segun Atlas di 
Harvard, si a alcansa e di tres luga: e oro 
a representa 6.57 porciento di e exporta- 
cionnan di Venezuela ($ 1,86 mil miyon) 
compara cu 80,26 porciento di petroleo 
crudo^ derivadonan ekivalente na $22,72 
mil miyon). 

Buelonan di oro den transito 
E noticia di confiscacion di e 50 kilo di oro 
pa supuesto contrabanda _y labamento di 
placa a altera e ambiente normal di e aero- 
puerto turistico di Aruba, unda cu e avion- 
nan ta baha casi na rand di lama. Aunke 
di forma encubri, te cu e momento ey, e 
comercio di e mercancia ey tabata fluctua 
sin bista di ilegalidad segun pensamento 
di tanto autoridadnan di Aduana di Aruba 
como Abogado Helen Lejuez 
Lejuez, kende inicialmente a ocupa su mes 
cu e defensa huridico di e dos Venezola- 
nonan deteni, entre nan e doño di e com- 
pania encarga di e transporte te cu Dubai, 
Paoro Armored Transport Aruba. 

E compania aki, estableci formalmente na 
2003 , ta ofrece servicio di transporta di 
cosnan di balor pa shete (7) aña caba e 
tempo ey, entre cual tabata exclui expor- 
tacion di baranan di oro via di Aruba, Bel- 
gica, Hulanda^ Merca te cu Dubai. E ta 
registra na Camara di Comercio di Aruba, 
segun a wordo confirma e tempo ey dor di 
e director Ernst Mohamed, kende a wordo 
consulta riba e tema pa e investigacion cu 
runrun.es tabata haci. 


Sigui na pagina 15 > 

“Nan a confisca e oro sin motibo legal. E trahado di Paoro ta 
ilegalmente señala como sospechoso di labamento di placay fal- 
sificacion,” Lejuez a declara na prensa local na april, 2016. 

Rekisitonan pa exporta for di Venezuela 
E historia di e 50 kilonan ta wordo reconstrui for di e momento 
cu esaki a keda registra den prensa local: dia 6 di januari, 2018, 
Paoro ta ricibi un orden pa recoge na Maracaibo un maleta cu 
46 bara di oro pa cuminsa un biahe largo te cu su destino final: 
Dubai. Dia 9 di januari el ayega Aruba procedente di Maracaibo 
riba un buelo di Aruba Airlines. 

Ora cu e mercancia ayega aeropuerto Reina Beatrix, e director 
di Paoro, Toro Rodriguez a ricibi e escolta Douanero encarga di 
transportay transferi e mercancia den transitoy a compaña e oro 
pa formalisa tur e documentonan na Aduana, siguiendo e mesun 
procedura di antes, segun Lejuez a bisa prensa local. 

E compania mixto Oro Azul ta e compania Venezolano cu tabata 
comercialisa e mercancia ej/ balora na 

$2.130.693 _y cu tabata conta cu autorisacion di e Gobierno 
Venezolano, e Abogado a insisti. Na april, e compania di trans- 
porte a sigura cu e orden di detencion j/ confiscacion di parti di 
Ministerio Publico tabata costa entre $20.000 y $30.000 pa 
cada dia cu e oro noyega Dubai. Na mesun momento, e cliente 
di e capital di Emiratonan Aruba (e refineria), lo por perde e 
contracto haya cu un compania Italiano pa suministro di materia 
prima pa fabricacion di joyanan. 

A bini cu un otro Abogado, Eldon Sulvaran, cu tin su bufete na 
Corsou. Na juni, 2018, un siman despues di a tuma e caso over, 
el a logra liberacion di e dos Venezolanonan representantenan 
di Paoro. Na Willemstad, el a abstene di duna un declaracion na 
runrun.es alegando cu e investigacion na Aruba ta sigui. 

E caso di e oro confisca a causa un discucion den Reino Hulan- 
des. Secretario di Estado Raymond Knops, a contesta pregun- 
tanan for di Amsterdam na Ronald van raak (Parlamentario na 
Hulanda) riba e posibel contrabanda di oro. E funcionario a bini 
riba e tesis cu no ta trata di exportacionnan ilegal di oro pa Cor- 
sou of Aruba, sino di un transferencia di oro cumpra legalmente 
y cu mester spera conclusion di e investigacion. 

Un Parlamentario di oposicion na Aruba, Robert Candelaria, a 
exigi Prome Minister Evelyn Wever Croes pa contesta riba e tema 
di 50 kilo di oroy su vinculacion cu Toro Rodriguez, doño di e 
compania cu a transporta e material,_y kende a wordo identifica 
como escolta cu a compañe durante e campaña di eleccion Par- 
lamentario. 

Paoro Armored ta un di e companianan contracta specialmente 
pa transporta oro cumpra den mercado internacional, teniendo 
Corsou y Aruba como punto di transito. E ta situa den edificio 
Arulex Center, den Italiestraat, cu su propietario ta tata di Prome 


Top 10 de productores de oro del mundo 


*La cifras son expresadas en toneladas y corresponden al año 2017 


China 

Estados Unidos RestO 

426,1 

del mundo 


Canadá 1160,2 


175,8 


Peru 

Australia 

162,3 

295 

Indonesia 154,3 


Sudáfrica 739,9 

Rusia 

México 7 30.5 

270,7 



Total mundial 3246,5 

Fuente: GFMS, Thomson Reuters 


Minister Wever Croes. Eynan ta situa tambe e bufete di Aboga- 
donan di e famia di e ehecutivo di Aruba. 

Dia 26 di november, 2018, a puntra Prome Minister Evelyn 
Wever Croes telefonicamente riba su supuesto vinculacion cu 
Paoro Armored Transport como tambe su posicion pa loke ta e 
confiscacion di 50 kilo di oro na Aruba, riba cual el a contesta: 
“Mi no tin ningun informacion di e hecho ty." 

Manera cu sa sosode cu otro companianan, Paoro ta haci uzo di e 
fig8ura di escolta of convoy douanero como medida di siguridad pa 
transporta e oro. Pero e practica aki ta fomenta “e falta di transpar- 
encia den e proceduranan y ta stimula corupcion riba henter e ruta 
di transito," ta wordo adverti den e Manual di Directivanan di Organ- 
isacion Mundial di Aduana (OMA). 

“Ni pa joke mi ta sali di aeropuerto di Venezuela cu un carga di oro, 
lo ta pa nan matami,” a wordo confesa door di un escolta di oro na 
Barcadera, haf di carga di Aruba, kende a prefera pa e keda anonimo, 
door di su biahenan pa Dubai unda e mester a entrega oro. 

E doño, Toro Rodriguez, kende tabata deteni cuatro luna pa inves- 
tigacion na Aruba, a nenga di duna su version na runrun.es alegando 
cu e no mag duna declaracion pasobra ainda e caso ta habri. 

E compania Paoro tambe ta aparece den e registronan di Paradise 
Papers cu e nomber di Direct Services N.V cu tabata e nomber origi- 
nal di e compania crea dia 2 I di februari, 2003 cu un capital di 55 
mil florin (30 mil 547 dollars). E tabata opera como compania di 
siguridad j/ transporte di balomanj/ su prome director tabata Faissal 
Ramses Barroso Ortiz, naci na Bucaramanga, Colombia, cu naciona- 
lidad Hulandes, segun e registro di Camara di Comercio di Aruba. 
Dia 17 di april, 2012, e compania a cambia di nomber pa “Aruba Se- 
curity Academiy and Shooting Range" j/ ta muda pa Arulex Center.y ta 
drenta como propietario di esaki e Venezolano Hulandes )uan Carlos 
Toro Rodriguez. Dia 17 di september, 2014, ta cambia e nomber pa 
esun actual: Paoro Armored Transport Aruba. 

Minister Ingrid van Engelshoven a bishita Aruba 



RECIENTEMENTE Minister di Finansa, 
Asuntonan Economico y Cultural a ricibi bishita 
di Minister di Educacion, Ciencia y Cultura di 
Hulanda, sra. Ingrid van Engelshoven. 

Esaki ta e prome bishita di e mandatario na nos 
Pais Aruba. Minister Ruiz-Maduro a reuni cu e 
mandatario Hulandes riba topiconan di interes 
mutuo manera conservacion di herencia cultur- 
al intangibel y e maneho pa duna bida bek na e 
monumumentonan. 

Alabes Minister Ruiz-Maduro a asisti na un lunch 
cu Minister van Engelshoven a ofrece den cuadro 
di emancipacion di hende muher, cu a hiba e 
tema ‘Hende Muher na Mando’. Esnan presente 
a intercambia di experiencia y asina duna un bi- 
sta di e retonan y logronan di hende muher na 
posicionnan clave den nos Pais. 

E siman aki Minister Ruiz-Maduro tambe ta- 
bata invitado di colega Minister Ingrid van En- 
gelshoven pa un cena hunto cu diferente instancia 
y artista di Aruba pa asina e mandatario hulandes 
por conoce un tiki mas di e scenario cultural di 
nos Pais. Presente tabata tabata tey Sra. Vicky 
Arens di Cas di Cultura, Sra. Ryanne Hernan- 
dez di UNOCA, Sra. Anky Vrolijk di Fundacion 
Maneho di Museo Arubano, artista Elvis Lopez, 
Sr. Tito Bolivar Art Fair Aruba, Sr. Erilc Jan di Pur- 
ple Entertainment hunto cu e representantenan 
di Hulanda na Aruba y Corsow y conseheronan 
di e Ministerio di Educacion, Ciencia y Cultura 
di Hulanda. Den un areglo bunita riba e tarima 
di Cas di Cultura tur invitado por a presenta nan 
mes y conta riba e trabao- y retonan cu tin pa por 
sigui engrandece cultura na Aruba y den Reino. 

Analisando diferente declaracion por constata cu 

Tin un confusion grandi 

kico lo pasa cu CITGO 



DEBI na situacion na e.o. Corsou 
cu e refineria cu ta wordo opera pa 
PDVSA, cual contrato ta expira e 
aña aki, y si analisa e decisionnan 
tuma pa Gobierno di Donald Trump 
y por ultimo e situacion reinante na 
Venezuela mes, 

ningun gobernante na Aruba mes no 
sa kico ta bay pasa. 

Gabinete di Evelyn Wever Croes ta 
prefera di sinta wak kico ta pasa, 
pero ta haya ta bon pa culpa Gobi- 
erno anterior di lolce cu lo por pasa 
cu CITGO na Aruba. 

Evelyn Wever Croes a declara cu 
CITGO a duna di conoce cu nan tin 
como 34 miyon dolar pa ehecuta di 
dos fase, pero ningun hende no ta 
mira ningun clase di movecion, anto 
unda e placa a keda deposita. 


Tabata e siman aki, cu Boy Antho- 
ny, Presidente di sindicato IOWUA, 
lcende a bin afo, cu e situacion ta 
preocupante den e refineria, unda 
tin hasta varios contratista sin por 
cobra. Cu un ora pa otro, nan ta cla 
pa pone trabao abao. 

Minister di Trabao, Glenbert Croes, 
lo t’e mandatario pa sigui di serca e 
desaroyo den e refineria, pero e me- 
sun Glenbert Croes a laga cu e no ta 
envolvi mas, pero ta Minister Evelyn 
Wever Croes, ta encarga cu maneho 
di energia y consecuentemente tam- 
be cu e refineria. 

Boy Anthony a bisa cu el a sinta 
cu Minister Glenbert Croes y cu e 
contratistanan, y no a logra nada. 
Mientrastanto e trahadornan Meri- 


cano, a dicidi di bay bek Merca. 
Despues di a haci varios peticion pa 
un reunion, sin haya reaccion, no ta 
lceda nada otro di pone trabao abao. 
Y esnan ta kere cu esaki no tin efec- 
to, lo ta equiboca. Si e avionnan no 
haya jet-fuel, e fuel-oil cu mester pa 
WEB Aruba N.V y pa lolce ta gaso- 
line mes pa pueblo, si no por haya 
esalci, lo causa un disaster. 

Boy Anthony ta urgi Gobierno pa 
nan lanta for di soño y bin duna 
pueblo informacion, Stop di papia 
cu tin hopi interesando den rij. Esaki 
ta un fantasia, pasobra no tin nada 
ta sosodiendo den e refineria. Gobi- 
erno no bin papia cu IOWUA, nan 
lo tin cu carga cu e consecuencia. 

Prome Minister Evelyn Wever Croes 
ta bisa cu e no tabata na altura di 
e situacion reinante den e refineria. 
Esalci ta straño, pasobra segun Boy 
Anthony el a reuni cu Gobierno, pero 
despues mesun Gobierno aki a bay 
reuni cu CITGO, sin participacion di 
IOWUA. Ta nan bon derecho, pero 
kico a ser logra? 

IOWUA kier claridad pa sa kende lo 
sigui paga nan. Si cuminsa manda 
planners, contratistanan cas, ta con 
lo por sigui opera e refineria. E situa- 
cion aki un tutu, of un puzzle. Go- 
bierno mester bin afo, y papia cu e 
pueblo pa sa kico ta pasando. 

Boto Venezolano piscando den 
awa teritorial di Aruba 


0 




E siman aki, den ora di merdia 
Panter, e boto di patruya di Guard- 
acosta a bay controla un contacto 
sospechoso riba notificacion di 
Centro di Rescate y Coordinacion 
(RCC) di Guardacosta. 

Na yegada a nota cu e barco pro- 
cedente di Venezuela tabata pisca- 
ndo ilegal den awanan di Aruba. 

E barco tabata usa e sistema di 
pisca cu Palambra, cual tambe ta 
yama ‘long-line’. E sistema aki ta 
prohibi pa usa pa leynan di Aruba. 
Na momento cu e barco a notifica 
e patruya di Guardacosta nan a 
core sali for di e awanan teritorial 
di Aruba. 

E patruya di Guardacosta a saca 
e Palambra for di awa y a destrui 
esaki. E piscanan cu a confisca a 
ser entrega na Fundacion Elizier. 

Analisis (3 y final) 

Segun Bolton, un golpi di estado militar di 
Merca na Venezuela no ta eminente aworaki 


Pa: Gregorio Wolff 


UN golpi di estado 
sin e apoyo di pueblo 
no ta bay surgi pesey e 
declaración di Bolton 
den fin di siman pasa 
cu a pasa, cu un golpi 
di estado na Venezu- 
ela no ta eminente 
n’e momentonan alci, 
pero e ta keda un op- 
ción den futuro. 

Bolton ta un persona 
sumamente peligroso, e tabata envolvi den tur e golpi- 
nan di estado di Merca den siglo 21, sea ta directo of 
indirecto, un cos ta sigur, e ta papia berdad. 

Sigur ora el a wak e reunión di Juan Guaido cu algun 
mil demonstrante y e demonstración masal di Gobierno 
Nicolas Maduro di algun cien mil demonstrante. 

Tambe si considera, e no-apoyo di militarnan Venezola- 
no, no-apoyo di OAE (Organisacion di Estadonan Amer- 
icano), no-apoyo di Conseho di Seguridad di UNO, na 
Juan Guaido. 

Pues nos por spera otro táctica(nan) di Merca prome cu 
e golpi di estado. 

Un cos ta sigur e sancionnan y boycot ta bira mas severo 
y cualnan ta bay trece mas miseria. 

Miseria por pone hende cambia di opinión,sigur esey ta 
parti di e strategia cu ta bay ser uza. 

E por bay den un extremo negativo pa Gobierno di 
Maduro si e no por alivia e miseria. 

Tambe p.e., ocupación di un teritorio Venezolano, dor di 
hendenan liga na Juan Guaido y directamento cu apoyo 
militar di Merca. Igualito na loke a sosode na Syria ul- 
timo añanan. 


Maduro ta sigui bisa cu e ta dispuesto pa dialoga y ta 
pidi Venezolanonan pa ta Pro-Patria 
Mester menciona cu e declaración di John Bolton, kende 
a bisa siman ariba ya, cu ya Gobierno di Merca ta pa- 
piando cu e principal companianan Estadounidense pa 
nan bay produci e petroli Venezolano, cual ta un opor- 
tunidad di negoshi pa empresanan Mericano. 

E1 a bisa cu tin mucho den e wega aki, pa tur cos sali 
corectamente pa Merca y a papia di e derocamento di 
Gobierno di Nicolas Maduro. 

Pues awe ta claro pa tur Venezolano kico Gobierno di 
Merca kier. 

1. Baha Gobierno Maduro via un golpi militar; 

2. Tur petroli Venezolano y otro miniralnan ta bay pa 
Merca. 

Juan Guaido tambe a bisa cu e ta bay privatisa tur e 
negoshinan di petroli di Estado Venezolano. Ya Merca a 
coy CITGO y nan ta kibrando PDVSA. 

Consecuencia di esaki ta, cu pa Nicolas Maduro, argu- 
mento a bira mas fácil awor. 

Bo ta Pro-Patria, esta bo ta cu Gobierno di Venezuela 
pa mantene tur riqueza pa Venezuela y contra un golpi 
militar di Merca. 

Of bo ta Anti-Patria apoyando e golpi military di Merca 
cu Guaido y laga Merca apropia tur e rikezanan di Ven- 
ezuela. 

Berdad y rasonamento corecto t’e promenan cu ta muri 
den guera 

Awe ta bisto un guera mediatico, cual ta pa crea e ca- 
minda p’e guera militar. 

E promenan cu ta muri den e guera mediatico y guera 
militar t’e BERDAD Y RASONAMENTO CORECTO. 
Laga nos spera cu e mediación di Uruguay, Panama y 
Mexico ta sigui su curso, partidonan ta dialoga y yega 
na un bon acuerdo. 

Minister Hulanda di Enseñanza, Cultura y 
Ciencia a haci un bishita na Aruba 



TABATA diaranson 6 y diahuebs 7 di februari ultimo, 
cu Minister Hulandes di Enseñanza, Cultura y Ciencia, 
sra. van Engelshoven a haci un bishita na Aruba, como 
parti di su bishita di trabao n’e 3 islanan di Caribe Hu- 
landes. 

Minister van Engelshoven a bishita e.o. Universidad di 
Aruba, Instituto Pedagogico Arubano y Colegio EPI. 

Banda di esaki, el a bishita tambe Gobernador Boelc- 
houdt, Prome Minister Evelyn Wever-Croes y e a bishi- 
ta tambe su coleg, Armando Rudy Lampe. 

Tambe e Minister Hulandes a papia cu un delegacion di 
hende muher den posicion ehecutivo y tmabe a bishita 
varios monumnento y tabatin un cena cu hendenan di 
sector cultural na Cas di Cultura. 



Van Engelshoven a duna di conoce; “Mi tabatin comb- 
ersacionnan masha interesante na Aruba y sigur cu e 
hendenan muher den funcionnan ehecutivo y tambe cu 
studiantenan MBO, cu esnan envolvi den cultura y sigur 
cu studiantenan den estudio pa bira docente”. 

Con Safe Nos 
Muchanan ta Online? 

AWENDIA nos por observa cu un cantidad grandi di nos 
mucha y hobennan ta haci uzo di aparatonan electronico, 
mihor conoci como smart devices. Nos por pensa e.o. riba tab- 
let, celular, laptops, etc. 

Na Aruba 80% di uzadornan di internet ta hobennan, segun 
Bureau Central di Estadisticanan di Aruba (CBS, 2017). 

Dia 5 di februari tabata Safer Intemet Day, un dia pa pro- 
move y stimula uzo positivo di internet bou di nos mucha y 
hobennan. Esaki mas cu claro ta necesario, como cu e uzo di 
internet por trece consecuencianan cun’e. Abo sa con safe nos 
muchanan ta online? 

Tin diferente motibo di cual mucha y hobennan ta haci uzo 
di aparatonan electronico y internet. Internet ta wordo uza 
hopi pa hunga weganan online, scucha musica, aumenta cre- 
atividad, pero tambe pa comparti y conecta cu amigonan. 
Tremendo tog? 

Ademas nos mucha y hobennan por adkiri diferente conoce- 
mento y habilidadnan dor di haci uzo di internet. Internet 
tambe tin un funcion educacional; hobennan por haci uzo 
di aparatonan electronico y internet pa haci nan tareanan y 
proyectonan di scol. 

Uzo di medianan social ta nifica: posting &. sharing. Uzo di 
medianan social ta inclui: Creacion di un profiel, post potret, 
laga comentario, chat, subi potret y video, comparti links, 
etc (Raising, 2018). 

Medianan social, mihor conoci como social media, ta hunga 
un papel importante den e bida diario di nos mucha y ho- 
bennan. 

Restriccion di edad pa plataformanan popular manera Face- 
book, Instagram, Snapchat, Twitter, etc. ta 13 aña bay ariba. 
Uzo di YouTube pa wak videonan tambe ta 13 aña minimo, 
pero cu permiso di un adulto, como cu ta cuenta di e adul- 
to mester wordo uza pa tin acceso ariba YouTube (Graber, 
2014). 

Lamentablemente no tur ora ta wordo cumpli cu e regla aki y 
asina nos por wak muchanan di 8 aña cu un cuenta di Face- 
book of Snapchat, maske esaki ta bay contra nan “policy”. 
Restriccion di edad p’e uzo di medianan social ta di suma 
importancia. Ora un mucha traha un cuenta riba median- 
an social su informacion personal lo ta na peliger, e.o. su 
nomber completo, adres, number di telefon y otro datonan 
cu lo por identifica e mucha su ubicacion. 

Na Merca e ley di COPPA (Children’s Online Privacy Pro- 


tection Rule) ta proteha tur mucha bou di e edad di 13 aña. 
Lamentablemente e ley ald no ta aplicabel pa Aruba. 

E ta un deber di nos tur como adultonan responsabel pa guia 
y stimula tur nos mucha y hobennan dor di papia cu nan y 
informa nan di e peliger di comparti informacion personal 
den e mundo virtual. 

Muchanan bou di 13 aña no a desaroya e habilidadnan cog- 
nitivo ainda pa tuma decisionnan saludabel encuanto e uzo 
di internet, nan mester di nos guia pa cu e parti aki (aunke 
nan wak nos cu un cara zuur) (Graber, 2014). 

Apesar di tin varios beneficio, internet tambe por tin algun 
inconveniencia y risico pa nos mucha y hobennan manera: 
Wordo exponi na contenidonan inapropia, violento y/ of 
sexual 

subimento facil di potret y videonan bergonsoso of kisas 
provocativo riba medianan social; 

partimento di informacion personal cu hende straño cyber- 
bullying : tentamento riba medianan social. 

Prohibicion tin poco sentido... dus kico nos como adulto 
por haci pa proteha nos mucha y hobennan? 

E esencia ta comunicacion. E mihor manera pa proteha nos 
muchanan ta dor di papia cu nan y haci palabracionnan. 
Papia tocante uzo positivo di internet; puntra e mucha con 
e lo comporta y con e lo kier wordo trata dor di otronan riba 
medianan social. 

Un investigacion recien na Hulanda ta indica cu un 83% 
di mayornan ta wak telefon di nan muchanan (Telegraaf, 
2019). Controla e telefon di nos mucha y hobennan con- 
stantemente no ta un solucion, esaki lo por te hasta haci cu 
nan lo por distancia nan mes mas di nos y te hasta perde 
confiansa den nos. Esaki nos no kier, nos kier juist pa nos 
mucha y hobennan confia nos. Ademas nos muchanan tin 
derecho riba privacy. 

Pa ningun motibo (ni pa con special e momento por ta) no 
post potret sunu of cu poco paña di nos muchanan riba me- 
dianan social of messaging apps, manera Whatsapp. 

Investiga hunto con pa haci e uzo di internet na un manera 
mas safe (un articulo tocante “ seguridad online ” lo wordo pu- 
blica den transcurso di aña). 

Uza privacy settings: haci esaki hunto. Splica tambe cu NO 
mester comparti password cu niun hende, ni maske nan ta 
personanan di confiansa. Password ta algo personal! 

Aplica e regla: “Bo no conoc’e, no acept’e!” (Ben-Joseph, 2018). 
Be a role modell Nos muchanan ta siña di adultonan cu ta 
importante den nan bida. Asina ta...sea un bon ehempel. 

Pa mas informacion tocante e articulo aki yama: Fundacion 
Respeta Mi na 582-4433 

Pa tips of conseho di con pa comunica y guia bo yiu yama: 
Tienda di Educacion na 161 (gratis). 

Sinthya Ridderstaat ta na Washington DC 



DIA 2 di november, 2018, studiante di OGM, Sin- 
thya Ridderstaat a defende exitosamente su tesis, den 
presencia di su famia y amigonan den aula di Univer- 
sidad di Aruba. Sinthya a presenta e resultadonan di 
su investigacion riba desaroyonan local y internacional 
pa cultura, pa yuda legisladornan desaroya politicanan 
di cultura sostenibel na Aruba. 

E pregunta di investigacion tabata: “Con structuranan 
internacional, manera SDG’s y UNESCO, por contri- 
bui n’e desaroyo di maneho cultural participativo y sos- 
tenibel na Aruba, segun legisladornan, organisacionnan 
cultural nobo y organisacionnan cultural estableci?” 

Basa riba e marco aki y mediante entrevistanan, a col- 
ecta data tocante e colaboracion di e Gobierno Aru- 
biano y e actornan den sector cultural. E resultadonan 
ta mustra cu e participantenan ta di acuerdo cu e nece- 
sidad pa cultura bira un prioridad p’e secto guberna- 
mental. A largo plazo, esald por wordo logra mediante 
di un procedura participativo pa traha maneho cultur- 
al. Basa riba e resultadonan y literatura, Sinthya a pre- 
senta strategianan concreto cu un enfoke riba instru- 
mentonan y guianan internacional, maneho cultural 
gubernamental, actornan cultural, topiconan cultural 
actual y nan influencia riba desaroyo cultural sosteni- 
bel. 

Despues di un presentacion cortico, Sinthya Ridder- 
staat a defende su tesis den presencia di e comite di 
graduacion dr. Luc Alofs y drs. Birgit Rreykenbohm. 
E miembro externo di e comite tabata sra. mr. Armin- 
da Franken-Ruiz BSc, lcende tin experiencia amplio 
den sector cultural. E comite a elogia Sinthya pa su 
investigacion relevante, e tranformacion practico di 
e contenido, y su recomendacionnan realistico y con- 
structivo cu lo contribui pa traha maneho cultural na 
Aruba den futuro. E comite a expresa su aprecio pa su 
participacion activo den cultura, y a enfatisa su poten- 
cial como investigado y futuro trahado den maneho 
cultural. 

E Facultad di Arte y Ciencia ta orguyoso pa informa 
cu actualmente Sinthya Ridderstaat ta na Washington 
DC pa un “traineeship” bou di guia di sra. mr. Jocelyn 
Croes, Minister Plenipotenciario pa Aruba na Emba- 
hada Hulandes. 

Reina Filomena College MAVO cu 
sosten grandi di Maybelline NewYork 


DIABIERNA 15 

di februari 2019, 
Filomena College 
MAVO na San Nico- 
las tin su grandioso 
eleccion di Reina, 
Princesita y Prins cu 
Pancho 2019. 

Cu alegria e maestro 
organisadonan ta 
gradici di awor caba e 
liña di beyesa May- 
belline New York p’e 
cooperacion grandi 
n’e evento. 

Total tin 9 Reina y 3 
pareha Prins cu Pan- 
cho participando. 
Un hurado di Car- 
navalistanan profe- 
sional lo ta sacando e 
ganadonan. 

Un y tur ta keda in- 
vita pa presencia nos 
evento dia 15 di feb- 
ruari 2019 riba tere- 
no di Filomena Col- 
lege MAVO. Danlci 
na tur otro cu di 
un forma of otro ta 
cooperando cu nos 
evento. 



Tel: 583-1400 
Fax: 583-14444 

Facebook; 

www ,fa ce boo k. co m / a we m a i n ta 

Website: www.awemainta.com 
E-mail: noticia@awemainta.com 

Eleccion Reina Lilly-Putters 2019: 
"Celebrando 41 aniversario" 




JOH- NUIS NOOR 


JOKER 




RIVER-LVNN FOWLER 
V 

ELIAS ARENDS 


ALIVAH THIEL 
V 

ETHAN MALMBERG 




AMV LEAH IBRAHIM 
V 

KAI CROES 


JAVZIANNE THEODORA 
V 

BRANDON PONSON 


DIVA QUANDUS 
V 

CALEB CROES 


JAVXIANNE RODRIGUEZ 
V 

JACOB CROES 


NOS ta invita henter Aru- 
ba pa bin admira e tan fa- 
moso eleccion di Reina di 
Lilly-Putters. 

Uno masha conoci pa su 
bunita stage y e manera con 
e Reinanan ta wordo corona 
y premia. 

Bini uno bini tur na Re- 
naissance Convention Cen- 
ter, diadomingo awor pa 
5:00pm. 

Biba Carnaval Biba Lilly- 
Putters. 

Aruba ta ehempel den henter Caribe 

Clubnan di futbol entusiasma cu plan strategico di AVB 


FEDERACION di Futbol, Arubaanse Voetbal Bond 
(AVB), a presenta su plan strategico durante un presen- 
tacion n’e clubnan afilia. E teamnan presente a ricibi tur 
informacion relaciona cu contenido di e plan strategico 
aproba pa directiva di AVB na november 2018. 

Meta tras di e plan strategico aki ta p’e federacion por 
demostra stakeholdernan e direccion cu nan ta hibando 
e deporte rey di nos isla. 

AVB t’e prome federacion den Caribe cu a entrega un 
plan strategico na FIFA, asina Presidente di AVB, ing. 
Richard Dijldhoff, a indica. Despues di esaki CONCA- 
CAF y FIFA ta uzando e plan aki awor como ehempel pa 
tur otro federacion den Caribe. 

Aruba como tal ta canando dilanti den cumplimento 
cu e reglanan nobo y exigente di FIFA. Den e plan por 
nota e proyectonan cu prioridad den futbol riba nos isla, 
manera ta futbol hubenil y futbol femenino. 

A imprimi e plan strategico aki den forma di un buki y 
a grabe riba un USB Stick cu a entrega na tur e cluban 
presente. 

A invita tambe algun stakeholder manera ASU, FFD, 
Fotto pa Deporte, Sport Subsidie Commissie, COA y 
mas pa tambe cera conoci cu e plannan di AVB, aproba 
p’e federacion regional y esun mundial. 

“Nos kier pa tur hende sa e rumbo cu nos ta tumando 
cu futbol na Aruba. Nos mester tur hende participa cu 
nos den e proceso, pero prome cu esey, mester a informa 
tur hende di nos plannan”, di acuerdo cu ing. Richard 
Dijkhoff. 

AVB kier pa clubnan y demas organisacionnan recon- 
oce tur nan proyecto, cu ta nace y ta inclui den e plan 
stategico. 

Por ehempel hubentud tin su retonan cune. Den e plan 
ta stipula cu lo traha cu otro federacionnan, cu Gobi- 
erno, cu scolnan pa uzando e deporte Rey, combati po- 
bresa, combati obesidad y retonan di comportacion y di 
problemanan social entre hobennan. 

AVB recientemente a apunta Reynaldo Geerman den 
funcion di Secretario General interino. E ta un persona 



cu un estudio y amplio experencia riba tereno finan- 
ciero, pa cual lo brinda su aporte pa mara tur e proyec- 
tonan den e cuadro financiero presenta y aproba dor di 
FIFA. Cu un persona di e caliber aki, AVB ta convenci 
di lo por ehecuta e plan aki cabalmente. 

S.V Dakota ta un di e clubnan presente durante e even- 
to. Nan a lceda hopi contento cu e plan strategico 2018- 
2022, asina Gilmar Croes, Presidente di S.V Dakota a 
expresa. 

E plan strategico ta bon hinca den otro cu puntonan 
di hopi importancia p’e desaroyo general di futbol. No 
solamente hobennan, pero tambe futbol di Aruba por 
siugi desaroya. 





























26 


AWEMainta 


Diasabra, 9 Februari 2019 


Si bo ta enfermera nivel 4 

Ata bo oportunidad pa sigui 
un estudio di HBO (Bachelor) 
den "Maatschappelijk 
Gezondhe dszorg" (MGZ) 

PA Maart 2019 De- 
partamento Sociaal 
Psychiatrico, hunto 
cu Departamento di 
Salud Publico, den 
cooperacion cu Crisis 
Plan Social di Gobi- 
erno di Aruba y In- 
stituto pa Formacion 
den Enfermeria (IFE 
Curaçao) lo cuminsa cu e estudio di “Maatschappelijk 
Gezondheidszorg” aki na Aruba. 


Mirando e necesidad pa mas enfermeranan riba e tereno 
di cuido social na nivel halto di educacion, a dicidi di 
cuminsa e estudio aki pa di dos biaha na Aruba. 

En principio tur enfermera nivel 4, cu minimo dos aña 
di experencia por tuma parti na e estudio alci. Aunke e 
enfasis lo wordo poni na e enfermeranan trahando cu 
hubentud y esnan trahando na Departamento di Salud 
Publico, Hospital, Wit Gele Kruis, SVGA, Centro Med- 
ico, FMAAyKIA. 

E estudio tin un duracion di dos aña y mei. E prome aña 
lo ta general y e di dos aña lo wordo parti den dos sec- 
cion, cu ta “Cuido di Salud General” y “Cuido di Salud 
Mental”, cu extra atencion pa seccion hubenil. E ultimo 
mita aña lo ta general. Inscripcion ta habri y tin cupo pa 
solamente 20 participante. 

Ta pidi esnan cu a registra caba den pasado pa tuma 
contacto pa sa si nan ta participa ainda. 

Pa mas informacion interesadonan por tuma contacto 
cu sr. Rafael S. Lopez, coordinador di e proyecto alci pa 
IFE-Aruba, na telefon 5928170. 



INVITACION FIESTA Dl LA BIRGEN Dl LOURDES 

Pastoornan Rey y Raffy di Parokia Sta. Theresita di Niño Hesus hunto cu Comishon 
Grot di Lourdes Aruba ta invita Pueblo di Aruba en general pa asisti na e Fiesta di La 
Birgen di Lourdes, dialuna 11 di februari proximo. E dia ey nos ta celebra e di 161 
aniversario di e aparicion di La Birgen di Lourdes na Bernadetta. Alavez e Grot di 
Lourdes Aruba lo ta celebrando su 60 anja di existencia. Lo tin un procession cu lo sali 
for di cura di Misa pa 5:30 pm direccion pa Grot di Lourdes. Pa 6:30 pm lo sigi cu un 
Santo Sacrificio di Misa concelebra. 

Na e Santa Misa aki tur enfermo presente por ricibi e Sacramento di Enfermo. 
Nobena na honor di La Birgen di Lourdes: 


Dia 

Ora 

Lugar 

Diasabra 2 februari 

6:15 pm 

Kapel Emmanuel 

Diadomingo 3 februari 

5:45 pm 

Misa Sta. Theresita 

Dialuna 4 februari 

6:15 pm 

Misa Sta. Theresita 

Diamars 5 februari 

6:15 pm 

Misa Sta. Theresita 

Diarazon 6 februari 

6:15 pm 

Misa Sta. Theresita 

Diahuebs 7 februari 

6:15 pm 

Misa Sta. Theresita 

Diavierne 8 februari 

6:15 pm 

Misa Sta. Theresita 

Diasabra 9 februari 

6:15 pm 

Kapel Emmanuel 

Diadomingo 10 februari 

5:45 pm 

Misa Sta. Theresita 



"I am the Immaculate Conception ,J 
'Yo soy la Inmaculada Concepcion' 
"Ami ta e Inmaculada Concepcion' 

Nagico ta corona su prome Reina di Carnaval 



DEN presencia di Den Dje cu 
Ivo y Zayon Yanez conhunta- 
mente cu Tsunami a presencia un 
tremendo show di cual Nagico a 
corona su reina pa e temporada 
di Carnaval 65. Candidatanan pa 
Reina di Nagico mester a presen- 
ta su arte y creatividad pa asina 
por a ser eligi como e ganadora 
absoluto. 

3 candidata a participa pa asi- 
na conkista e corona y titulo di 
Queen Nagico Aruba 2019. E 3 
participantenan den nomber di 
participante; number 1. Saslcia 
Rosina, number, 2. Julysie Mad- 
uro, y number 3. Rashella Dan- 
je. Hurado di anochi tabata den 
persona di Ivo y Zayon Yanez, 
Sra. Carnaval 1988 Sita Alvarez- 
Obispa, y por ultimo nos reina di 
Oro Ziziane Flemming di Carna- 
val 50. Na final a eligi candida- 
ta number 2, Julysie Maduro cu 
a gana e titulo maximo! Pabien 
na e candidatanan cu a duna un 
bunita presentacion y a demostra 
nan potencial como reina di Nag- 
ico. Un gradicimento ta bay na 
Prins <Sc Pancho di Carnaval 65; 
Charles Rafine y Micheal Quan- 
dt ken a guia e proceso di eligi e 
Queen Nagico Aruba 2019. 
Durante e presentacion di Queen 
Nagico Aruba 2019 por a al- 
abes presencia un gran publico 
dilanti di e oficina di Nagico 
Dakota den un gran ambiente. 

Un danki na Den Dje, TeleAruba, 
Tsunami, y tur cu tabata presente 
durante di e anochi aki. Pabien 
un biaha mas na Queen Nagico 
Aruba 2019, Julysie Maduro. 

#1 na Aruba y #8 den henter Caribe: 

TripAdvisor ta reconoce L.G. Smith's Steak & 
Chop House como e miho steakhouse na Aruba 


RECIENTEMENTE TripAdvi- 
sor a reconoce LG Smith’s Steak & 
Chop House (LGS) como e miho 
steakhouse na Aruba ubicando LGS 
na #1 for di un Top 15. Ademas, 
LGS a lceda posicion #4 for di 46 
otro restaurant den categoria di ‘fine 
dining’ y #8 den e categoria ‘fine 
dining in the Caribbean’. 

Tur e parentesis aki ta haci LG Smith’s 
Steak & Chop House (LGS) un res- 
taurant di primera calidad. Ademas 
ta e unico restaurant na unda bo por 
disfruta di un steak Wagyu autenti- 
co for di region Kobe na Hapon. Pa 
corona esaki, e servicio ta impekabel 
den un ambiente cu ta forma e mix 
perfecto entre clasico y un actitud 
contemporaneo. “Tur cos ta mind- 
set’, asina Heidi Michiels, restaurant 
manager di LGS a comenta. 

Den e restaurant tin un mural cu ta 
figura un ‘cara artistico’ cu e tema: 
‘Attitude is Everything”. Esey ta 
exactamente loke personal di LG 
Smith’s Steak ScChop House (LGS) 
ta scoge tur dia, e actitud y mentali- 
dad corecto. 

Heidi Michiels ta splica di ta ma- 
sha honra cu e reconocemento di 
TripAdvisor. “E ta un recompensa 
despues di nos dedicacion y trabou 
duro di hopi aña. Semper nos meta 
tabata di bira # 1 na Aruba. 

Nos a logr’e. Mi ta lcere ferviente- 
mente cu mester tin pasion y con- 
sistencia den lolce bo ta haci.” Lolce 
ta haci LG Smith’s Steak <Sc Chop 


House (LGS) asina unico, di acuerdo 
cu tur e comentarionan di guestnan 
riba TripAdvisor, ta e servicio y e cal- 
idad halto di cuminda. Algo sigur 
remarcabel na LG Smith’s Steak <Sc 
Chop House (LGS) ta e ‘butcher ta- 
ble’ cu nan trece na bo mesa y riba 
dje e steaknan suculento pa e cliente 
scoge for di dje. 

LG Smith’s Steak Sc Chop House 
(LGS)ta conoci pa productonan di 
calidad hopi halto y un personal den 
cushina cu sa con pa perfectamente 
ofrece tur cliente un experiencia cu- 
linario cu ta unico. 

E homber tras di e stealc signatura 
di LGS ta Chef Sebastian Cechet di 
Uruguay. Asina por menciona tambe 
cu por ehempel LGS ta e unico res- 
taurant na Aruba pa ofrece e popular 
steak Hapones, ‘Kobe beef’. Wagyu 
ta un baca Hapones cu ta wordo cria 
den un cierto region na Hapon segun 
un standard culinario halto, e region 
yama Kobe. 

Tur diabierna anochi LGS tin e pop- 
ular Haikobe Night na unda clien- 
tenan por realmente disfruta di e 
miho steak na e miho prijs. Ta com- 
plementa e suculento carni Kobe cu 
biñanan exclusivo cu bo por pidi na 
boter of den glas. Scoge for di aperi- 
tivonan manera e tartar tradicional, 
prepara cu Kobe Beef Tenderloin 
of purba e ‘Tataki’ consistiendo di 
Kobe Beef Tenderloin pasa na can- 
dela y presenta den slice ‘fini’. 
Ademas, bo por dicidi den ki ter- 


A 





mino bo plato principal ta wordo 
sirbi. Proveedor di LGS na Merca a 
indica cu restaurantnan Mericano 
ta ofrece e un ons di Kobe Steak pa 
$25, mientras cu LGS ta ofrece esaki 
na Aruba pa unicamente $15. Ta un 
gran diferencia. 

LGS -ta conoci pa su certificacion 
USDA, su ‘aged-prime steaks’ y 
varios otro specialidad cu ta inclui e 
famoso ‘rack of lamb’ y nan seafood 
fresco cumpra na Aruba mes. 

No por lubida bebida y cocktail- 
nan signatura traha pa bartender- 
nan top na Aruba cu ta conoci cu 
e trend(nan) di mas moderno den 
mixologia. Despues di e orarionan di 
dinner, e ambiente ta continua te cu 
6or di mainta ofreciendo un menu 
selecta na The Midnight Lounge 
cual ta un extension di LGS cu bista 
riba Wind Creek Crystal Casino. 

Celebra amor cu un cena y wine 
pairing exkisito na Sunset Grille 



j- 

l 




E dia dedica na amor lo wordo celebra na Sunset Grille 
pa parehanan cu ta desea di mustra nan afeccion y apre- 
cio pa otro durante un cena cu wine pairing cu lo tin e 
biñanan exlcisito di Ménage á Trois. 

E chispanan di amor lo ta tur caminda durante e anochi 
inolvidabel alci di cuminda excelente, servicio atento y 
un seleccion di aperitivo y platonan principal scogi cui- 
dadosamente 

Huespednan lo wordo ricibi cu un glas di Ménage á Trois 
Prosecco gratis, cu ta un spumante Italiano. E seleccion 
di aperitivo pa e anochi aki ta inclui: Seared Sesame Ahi 
Tuna cu Fennel Marmalade, Togarashi Aioli, y Wakame 
Cucumber of Burrata & Tomato, un juicy Beefsteak To- 
mato, aged Balsamic, Pesto y Parmesan Tuile. 

Ambos aperitivo lo wordo acompaña pa un Ménage á 
Trois Gold Chardonnay. 

Pa e plato principal por scoge entre pecho di galiña or- 
ganico cu mushroom risotto y spinashi, paired cu Mé- 
nage á Trois Silk Red Blend; Salmou cu Wild Mush- 
rooms, maishi y promenton, paired cu Ménage á Trois 


Chardonnay, of Grilled Churrasco Skirt steak sirbi cu 
Green Herb Mojo Saus, paired cu Ménage á Trois Lav- 
ish Merlot. 

E anochi lo culmina cu un plato di dessert espectacular 
cu lo inclui Lovers Chocolate Decadence Cake pa dos 
persona cu chocolate covered strawberries, paired cu 
Ménage á Trois Decadence Cabernet Sauvignon. 

Pa haci di e ambiente uno mas romantico, e menu di 
cocktail pa dia di San Valentino lo tin un Love Martini 
cu ta wordo traha cu Ron Tropical Coconut, West Street 
Peach Schnapps, Stolichnaya Vodka y juice di cranber- 
ry, dorna cu strawberry, sugar rim y lamunchi. 

Cu biñanan distincto y cuminda suculento, e escenario 
pa romance lo ta na Sunset Grille Hilton Aruba Carib- 
bean Resort & Casino. 

E three-course dinner cu wine pairing lo tuma luga dia- 
huebs 14 di februari 2019 di 5:30pm pa 10:30pm y ta 
costa $99 pa persona. Por haci reservacion na 526-6612 
of manda un e-mail na hiltonconcierge @ depalmtours. 
com. 

9 di februari MEP ta conmemora su 48 aña di existencia: 

/7 MEP ta e partido cu a salba Honor y 
Dignidad di e pueblo Arubano" 


HIMNO DI MEP 

Uni den fila di MEP 
d 'Áruh a su Hbertad 

J?VvVvWvVv\-V'A'Wv VWV WVVWVVVVVVWVV* 

nos tur ta marcha sigur 

iAAIWW vWw¥v¥vWs¥sW vWÉMVW- 

cu inmenso corahe v f balor 


Hunto a loera pa tur 

e Status Aparte 

locual nos pueblo a lucha p ’e 

WWWVWWWVV »VWvW JL WWVVWVW* JWvW 

Kibra e cadena 

WWWWVWV WVWVVVWVWW 

e/i esclavitud 

wwvwvwvvwwwvv- 

»£? tiWzf Aruba ta salba 

JF JWWW WA¥M¥A WVVWWWV' 

Pueblo lanta ariba 

iAWVVVVVW WVWWWW 

forza cu MEP 

vWWvV- iMW*WvVWWWS 

Pronto nos lo erita libertad 

TABATA riba dia 9 di februari 1971 cu nos lider inmortal 
Gilberto François (Betico) Croes a funda e prestigioso par- 
tido MEP y cual partido a lanta pa lucha pa mas autono- 
mia pa e isla aki. Desde principio MEP a pone su dilanti e 
ideologia social-democrata, nos structura estatal y un union 
di henter e pueblo Arubano, sin distincion di rasa, color, re- 
ligion, etc. Algo historico tabata cu den apenas dos luna di 
su fundacion MEP a logra obtene un tercera parti di e elec- 
torado Arubano, esta 7 asiento for di 21. Desde e tempo ey 
MEP a crece, tanto den voto como den asiento y ta e unico 
partido na Aruba cu desde su existencia nunca a yega di 
baha bao di 7 asiento. Esey ta demostra e forsa di e nucleo 
fiel cu semper a sostene nos partido, tanto den tempo bon 
como tempo menos bon. 

Durante su 48 añanan di existencia, MEP a participa na 18 
eleccion, tanto pa Eilandsraad, Staten di Antias y Parlamen- 
to di Aruba y den 9 di e 18 eleccionnan aki MEP a haya e 
mayoria absoluto. Algo impresionante y historico den Reino 
Hulandes! 

MEP ta un partido cu desde su fundacion te cu awor apenas 
a conoce tres lider, esta Betico Croes den feliz memoria, sr. 
Nelson Oduber y nos actual lider sra. Evelyn Wever-Croes. 

Lucha pa Status Aparte 

Sin duda algun cu MEP tabata e vehiculo principal di nos 
Libertador Betico Croes den su lucha pa nos Status Aparte. 
Pa por a cumpli cu e deseo di pueblo pa su libertad, nos Lib- 
ertador mester a haci hopi sacrificio, drama sanger, sodo y 
lagrima pa realisa e anhelo aki. Alabes MEP ta e partido cu 
a percura pa nos simbolonan di union y libertad, esta himno 
y bandera, nos moneda, nos ortografia, nos propio constitu- 
cion, Gobierno, Parlamento, nos propio Gobernador, Banco 
Central etc. 

Den henter e lucha pa Status Aparte a resalta e accionnan 
di augustus scur 1977, ya cu tabata danki na e accionnan 
ald cu Aruba a wordo scucha door di Hulanda. Finalmente e 
deseo di Aruba a wordo concretisa durante e Conferencia di 
Mesa Rondo na maart 1983 na unda nos derecho di autode- 
terminacion a ser reconoci y aproba pa nos sali for di Antias 
dia 1 di januari 1986 y cu nos lo bira independiente dia 1 di 
januari 1996 den un Man Comunidad cu Hulanda. 

Y ta cu honor dia 13 di juli 1990 sr. Nelson Oduber a percura 
pa scrap e fecha di Independencia 1996 for di den Statuut 
pero manteniendo e derecho pa bira independiente dia cu e 
pueblo aki den un referendum dicidi esaki den su mayoria 


cu aprobacion di 2/3 parti di Parlamento, cual ta un garantia 
solido y responsabel. 

Logro y proyectonan di MEP 

Hecho ta cu ta danki na e Status Aparte na 1986 cu MEP 
a realisa, Aruba a haya e instrumentonan economico pa 
por logra desaroya e pais aki. Un gran cantidad di logro y 
proyecto a ser realisa durante cu MEP tabata den gobierno. 
Algun di e proyectonan cu a wordo realisa door di MEP 
tabata: Waf di container, Plan Sasald pa desaroya henter e 
area turistico, edificionan di Domeinbeheer, Aduana, Ont- 
vanger, SVB, Biblioteca Nacional, FCCA, DOW/DIP/Ka- 
daster, ATA, SIAD, companianan estatal Arubus N.V, APA 
N.V, WEB N.V, Elmar N.V, Setar N.V, Lotto pa Deporte, 
oficinanan auxiliar di gobierno, construccion di stadionnan 
deportivo, casnan di pueblo, centronan di bario, planta di 
purificacion di awa, warda di polis nobo, Sporthal, Centro 
Medico San Nicolas, construccion di careteranan, construc- 
cion y renobacion di schoolnan y mucho mas pa menciona. 
Un otro logro importante tabata e reapertura di e refineria 
cu Coastal na 1991. Tambe e firmamento di un acuerdo cu 
‘SACE’, unda a trece un solucion den e problema di garan- 
tianan: un debe di 206 miyon dollar a ser reduci te na 110 
miyon dollar. E acuerdo cu Hulanda na unda 250 miyon 
florin di Plant N.V a pasa pa Aruba ta un logro historico den 
cual ta demostra un biaha mas cu MEP semper a goberna cu 
curashi, perseverancia y determinacion. 

Un partido sincero y honesto 

Locual cu ta resalta durante henter e trayectorio impresion- 
ante di MEP ta e sinceridad y honestidad cu e partido aki ta 
desplega den e comunidad Arubano. MEP ta e unico partido 
cu na varios ocasion a bisa e pueblo adelanta con e situacion 
financiero y economico ta y si tin cu tuma pasonan necesa- 
rio pa trece solucion, MEP semper ta haci esaki pa bienestar 
y futuro di nos criaturanan, sin importa cu esaki lo por costa 
partido voto den eleccion. 

Finalmente MEP a percura tambe pa Aruba haya su prome 
Minister Presidente femenino den persona di sra. Evelyn 
Wever-Croes, lcende a demostra di ta sali semper na van- 
guardia di esnan mas vulnerabel den comunidad. 

Un gradicimento ta bay awe na tur esnan cu a yega di forma 
parti di e lista aki, tur e candidato, directivanan di e urnan- 
an electoral, Forsa Femenino Grace, e hala hubenil HOT, 
militantenan y tur e votadonan pa cu e 48 aña di existencia 
di nos partido. Mientras MEP ta existi, Aruba ta salba! 

Reina Biba Bida di Cruz Cora: Sra. Titi Tromp 


CRUZ Cora Aruba a tene su Elec- 
cion di Reina Biba Bida, pa damas 
di 65 aña y mas. Un total di 8 dama 
di edad avansa a participa y hura- 
do tabata tin un tarea dificil, ya cu 
cada un di nan ta un reina riba nan 
mes! 

Un Prins cu Pancho di nan mesun 
generacion hopi anima, a saca e 
siguiente resultado: 

Mas Ambiente: Lucia Rasmijn 

Mihor Speech: Titi Tromp 

Mas Creativo: Aura Ras 

Prome Finalista: Lucia Rasmijn 
Reina Biba Bida: Titi Tromp 

Cruz Cora ta gradici na tur cu a co- 
labora cu e evento fantastico aki. 
Tabata un anochi inolvidabel pa 
tur e candidatanan, pero tambe pa 
publico! Esakinan ta: Isai Labadie, 
Robert Geerman, Glenda Arends, 
Elsa’s Flowershop, E1 Gaucho Res- 
taurant, La Cabana Beach Resort 
& Casino, DA, Bruna, Shara’s 
Aesthetic Center, Young at Heart, 
Starbucks, Marieta Wanopa, Cover 
Girl, Andrew Curiel, Andy Willems 
y na henter e team di Cruz Cora/ 
Biba Bida Queen Election. 

Tambe ta yama un danki na e hu- 
rado cu a consisti di: Elsa Krosend- 
ijk, Zuzette Croes, John Flemming 
y Presidente di Hurado, Rene Rid- 
derstaat. 

Un danlci special na Maestro di 
Ceremonia: Cheryldine Bucldey 
Na Massive Brassband cu tabata 
tremendo pa pone publico move 
cu un «massive» jump-in pa sera e 
anochi! 

Pistolero ta na Korsou? 

Ulanda ta buskando 
asesino(nan) di Dairon 


WILLEMSTAD. Aña pasá i tam- 
be na prinsipio dje aña’ki NOBO a 
relatá ampliamente dje detayenan 
relashoná ku e asesinato dje Kura- 
soleño Dairon Julius Alberto. 

Te awe polis ulandes no por a kap- 
turá e asesino(nan). 

Mientras tantu Korsou tambe ta riba 
radar komo posibel eskóndite di e 
pistolero of mas di su kompinchinan 
ku tabata presente ne tiroteo fatal na 
Katendrecht. 

E asesinato a tuma lugá dia 28 di ok- 
tober aña pasá i hefenan polisial a 
pone un tim di 25 reshérshe riba e 
kaso. 

E investigadónan a haña un tep ku 
e asesinonan of por lo menos un di 
nan a hui bin slconde na Kórsou. 

TATA DI DAIRON 
TA MAL IOBRÁ 

Tata di Dairon ta Charon Vrutaal i 
t’asina kibrá pero alabes motivá pa 
polis arestá asesino di su yu ku tur di 
e ta sende bela i rosa na bon Dios pa 
por arestá e asesinonan. 

E ta mal lcibrá i e yunan di Dairon 
tambe ta yora tur dia pa nan tata. 

Su yu di 8 aña ta lanta tur anochi ku 
gritu di yoramentu i ta yama su tata. 
Tur dia e tata ta biba kue doló pa 
pérdida di su yu i pena di su nietu. 
P’esei e lce pa e asesinonan haña 
nan kastigu no solamente pa husti- 
sia vense pero tambe Promé ku mas 
viktima kai. 

E tiponan lcu a mata su yu ta sikario 
ku ta mata hende pa plaka. Ta mes- 
lcos lcu un negoshi i no ta importa 


nan si nan tira e hende robes. 
Dairon tabata inosente i no a hasi 
ningun maldat. 

Pero loke a pasa ta manera un virus 
lcu direpente ta bolbe lanta kabes i 
mester stóp esei. 

LO BAI TIN LIKIDASHON 
DI REPRESAYA 

pa asesinato di Dairon Alberto i e in- 
vestigadónan ta tene lcuenta lcu dife- 
rente scenario i vershon. 

Un dje scenarionan ta lcu e liki- 
dashon tabata pa regla kuenta pa un 
anterior likidashon. 

Den kuadro dje scenario esaki ta bien 
posibel ku lo bin otro 1 likidashon pa 
venga Dairon. 

Ta p’esei mekser resolvé e lcaso aki 
mas rápido posibel i hiba e kulpabel- 
nan dilanti wes. Unikamente asina 
por para e spiral di violensia. 

TEP ANONIMO 

Chairon Vrutaal ta roga lcualke hen- 
de ku sa kualke kos pa nan papia i 
bisa outoridatnan. 
uniko manera pa para e likidashon- 
nan aki ta pa solushoná e kaso i hiba 
e kulpabelnan dilanti wes. 

Por yama investigadónan tambe pa 
un kombersashon konfidensial. 

E tim investigador por protehá nan 
informantenan kompletamente i ni 
polis no por haña dato dje informan- 
tenan. 

E tim a investigá varios tep kaba i un 
di nan ta bisa ku e malhechornan a 
hui bin Kórsou. 

Nan tin kontakto ku polis na Kor- 


sou i ta hasi un yamada na puebel 
di Korsou pa pasa informashon pa 
polis si na sa algu dje pistoleronan. 

E kaso mes a tuma lugá dia 28 di 
november anochi den Rechthuislaan 
na Rotterdam kaminda un tipo di 
sikario a yega serka dje viktima ku 
tabata lcu un par di amigu i a los 
varios tiru sin Diskriminashon. 
Dairon a muri mesora. Su nomber di 
kariño tabata Dajo. 

Polis tin indikashon ku ta dos pisto- 
lero tabatin ku a usa un arma out- 
omatiko. 

Despues nan a hui riba un slcuter ku 
nan a pega na kandela despues. 

Kámera a graba tur kaminda lcu e 
ruta a kore pa hui. 

Hasta nan sa ku marka dje skuter ta 
un Piaggio Skipper ST 125 cc. 

Polis lce papia lcu testigu lcu a mira 
kara di un dje pistoleronan pasobra 
e no a tapa kara. 

Direktiva di Greentown no tin interesá 

den sera refineria Isla 


WILLEMSTAD. Direktiva di GreenTown a rechasá 
kategrikamente lcu nan ta interesá den seramentu di Re- 
fineria Isla. 

Nan tambe a tuma nota di ekspreshonnan via medionan 
di komunikashon i medianan sosial ku e fundashon ta 
den óf tabatin kómbersashon lcu diferente stakeholder 
óf ‘preferred bidder’ óf den eventual seramentu di e re- 
fineria. 

Ningun miembro direktiva no (taba)tin kómbersashon 
tokante e tópikonan aki ni ku Minister Presidént ni ku 
presidente di PMO señor Cliff Christian ni lcu ningun 
otro persona óf organisashon. 

E fundashon na vários okashon a informá publikamente 
ku e no ta un desaroyadó pero a ofresé gobiérnu di 
Kórsou pa fasilitá lcomo un ‘denktank’ den e periodo di 
transishon. 

Mirando e desaroyonan riba tereno di energia duradero, 
ku lo dura basta aña promé ku inisiá óf konkretisá, e 
direktiva ta di opinion ku ta bon pa kuminsá un diálogo 


riba e posibilidatnan pa desaroyá e partinan di tereno 
ku no ta usando aworald. 

Na yanuari 2018 direktiva a organisá un mini konferen- 
sha den kua e.o. Promé Minister, Minister di Ekonomia 
i direktiva di PMO tabata presente. 

Na e okashon ei un eksperto internashonal a presentá 
algun opshon pa desaroyá parti di e terenonan bashi 
rondó di e Refineria. 

E unilco meta di e fundashon tin ta pa paralelo na bus- 
ka un partner stratégiko traha riba ambishonnan nobo 
pa Kórsou, krea mas kupo di trabou, mehorá situashon 
ekonómiko i buslca formanan pa haña mas entrada pa 
gobiérnu na bienestar di komunidat, sin mester sera e 
refineria. 

Despues a inisiá e idea pa organisá den koperashon ku 
gobiérnu di Kórsou i PMO un konferensha grandi ku 
ekspertonan lolcal i internashonal pa e periodo di tran- 
sishon. 


Ron Pin ku Binnca Neman so por papia pa Greentown 


WILLEM STAD . Den kontakto ku Promé Minister 
i Cliff Christian direktiva di Greentown a sali konstatá 
ku e uniko prioridat aktual di tantu gobiérnu komo Re- 
fineria di Kórsou ta pa haña riba término lcorto un part- 
ner stratégiko pa e refineria. 

Pa e motibu aki e fundashon GreenTown a deshasi al- 
gun luna pasá di e inisiativa pa usa e tereno di refineria 
pa metanan turistiko i a skohe aki pendiente klaridat 
den eskoho di un kompania pa operá e refineria. 


Direktiva mes a bin ta eduká i informá su mes mas tantu 
riba tereno di Blue and Circular Economy i ki impakto 
positivo esalci por tin pa komunidat. 

E direktiva a apuntá Ron Pin i Bianca Neman pa papia 
pa nan. 

Pa e motibunan aki direktiva ta tuma distansia for di 
tur informashon i resultado lcu por surgi pa medio di 
kontakto ku personanan no afiliá na e direktiva tin ku 
lcualke persona, media óf organisashon tantu lokal komo 
internashonal. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 

Importante reunion tokante derecho 
humano di migrantenan na Kórsou 


WILLEMSTAD Resientemente a tuma lugá na sen- 
tro di bario Fleur di Mari, un reunion konvoká di Hu- 
man Rights Caribbean /Derechonan Humano pa organ- 
isashonnan no gubernamental. 

Meta tabata sera konosi ku otro i inventarisá kua instan- 
sia tin trabou i tarea relashoná ku derechonan humano i 
en espesial e problemátiko di migrante i refugiado Vene- 
zolano. 

Tabatin representante di Krus Korá, Famia Plania, 
Skuchami, Aliansa, SEDA, Amnesty, Venex, Dedima 
i Unidat di Bario ku a tabata e host e promé reunion aki 
di Human Rights Caribbean. 

Den su introdukshon, Inchi Witteveen di Human Rights 
Caribbean, a splika ku a invitá nan pa trata un tópiko 
ku ta enbolbi nos tur ku ta respetá derechonan humano 
pa lcu nos isla, den nos bario i aworaki ku atenshon spe- 
sial pa migrante, refugiado i hende desplasá. 


HUf AN 



Ta un echo ku NGO komo organisashonnan independi- 
ente di gobiérnu ta sumamente importante ora ku hopi 
hende ta pérdé konfiansa den politika i gobiérnu. 

Nan importansha ta oumentá ora resultá ku e gobiér- 
nunan di nos paisnan kada biahe tin ménos rekurso fi- 
nansiero i ménos hende kapasitá. 

E organisashonnan presente a duna tur un testimonio di 
nan esfuerso pa yuda migrantenan i refugiadonan. 


Tin tur indikashon ku tin entre 
6000 pa 8000 Venezolano na Kórsou 


WI LLE MSTAD. Den e reunion di organisashonnan 
no gubernamental ku a tuma lugá pa diskuti derecho 
humano di migrantenan a sali na lda ku nan ta kalkulá 
mas o ménos ku mester tin entre 6000 i 8000 migrante 
Venezolano dokumentá. 

Problemanan ku a resultá ku e refugiado pa gran parti ta 
e eksldushon di yudansa médiko, mental i legal. 
Ademas tin abuso di kua hende muhé ta mas tantu vilc- 
tima. A papia tambe di muchanan ku no ta registrá na 
Kranshi i ta keda sin nashon, (statenloos/ apatriado). 

Plataforma Aliansa a anunsiá lcu nan ta purba aserka e 
bufétnan di abogado pa ku kada un ta sostené un kaso 
legal di un refugiado, spesialmente pa hende muhé i 
muchanan. Unidat di Bario, Skuchami, SEDA i VENEX 
ta duna yudansa lcu asistensia sosial, sikológiko, i hu- 



manitario i tin biahe ta logra un sosten médilco. 

Krus Gorá ta yuda hende ku ta di buskadó di asilo di 
UNHCR/ACNUR den lcaso di urgensia pa sosten mé- 
diko o asta paga hur, nan tin algun hurista ku ta pa yuda 
pa un suma no-komersial. 

Alcalá-Wallé ta desmenti ku a 
korta 30% den presupuesto di enseñansa 



KÓRSOU 


WILLEM STAD . Un punto ku e minister Enseñansa 
kier a aklará ayera ta esun ku a bisa ku gobiernu a kórta 
lcu 30 porshento den e trayekto di enseñansa ku segun 
e minister no ta kuadra. 

Tur direktiva di skol ta haña sén di supsidio pa nan gastu 
di eksplotashon i tur direktiva di skol tin e dokumento 
konserni. 

Minister a sita for di e lei aki ku ta e base legal pa duna 
supsidio na direktivanan di skol. Ta e lei lcu ta bisa lcon 
ta paga e gastunan i kua tipo di gastu gobiérnu ta paga. 
E minister a bai ampliamente den detaey na kilco sén- 


ta bai den su ministerio manera pago di material i tra- 
hadónan. 

Direktivanan di skol ta enkargá pa regla esei. 

E minister a sigui bisa lcu tin agéndanan pa krea e im- 
preshon ku a kórta den gastunan di enseñansa, loke no 
ta bérdat segun minister Alcalá Wallé. Ta yuist revisá un 
ke otro pa oumentá kaminda ta nesesario. Por ehémpel 
limpiesa di skolnan ta lolce lce oumentá riba término 
kórtiku i tambe ‘afvalstoffenbelasting’. Minister a bisa 
lcu ta dispuesto pa manda e informashon aki digital pa 
tur ku ta interesá. 


Den tur problema den enseñansa: 

Konsulta entre 4 pais di 
Reino ta sigi normalmente 


WILLEMSTAD. E dianan aki tin ‘vierlandenoverleg’ 
entre Kórsou, Aruba, sint Maarten i Ulanda. 

Ela kuminsá ayera nochi i ta kontinuá awe hinter dia. 

E idea di e ‘vierlandenoverleg’ ta ku e ministernan di 
Aruba (2), di Sint Maarten (1), minister di Enseñansa 
di Ulanda i minister di Kórsou ta bini huntu pa elaborá 
riba diferente puntonan di agénda di interes komun. 


Por ehémpel e asuntu di ‘doorstroom mogelijkheden’. 
Entre otro Hogeschool di Rotterdam lcu a bisa di lo no 
tuma studiantenan di Kórsou mas. 

Segun minister Alcalá Wallé, no ta asina mester atendé 
ku otro siendo den un reino huntu. Ta e tipo di pun- 
tonan aki lo subi mesa durante e ‘vierlandenoverleg’. 

No tin solushon a korto plaso 
pa problemanan den enseñansa 

WILLEMSTAD. Señora Suzan Larmonie, señora Lisette Sambo 
Velder, señor Miles Mercera di Chata, Sonairi Kleinmoedig di CTB i 
minister di Enseñansa Marilyn Alcalá Wallé tabata na mesa di trans- 
mishon en konekshon lcu e rueda di prensa di ayera den Fórti. 

AKSHONNAN AICTUAL 

Pa loke ta trata e akshonnan aktualmente, segun minister Alcalá Wal- 
lé maestronan ta bini huntu pa haña ldaridat riba diferente punto lcu 
no tin ldaridat ainda. E minister a sigui bisa ku hopi di e puntonan 
aki ta pará den e ‘convenant’ lcu e ta ehekutando poulatinamente, 
uzando personal di su Ministerio. Sindikato SITEIC a ekspresá ku 
tin diferente punto di atenshon agudo lcu e sindikato lce pa resolvé 
mas pronto posibel. Tur ta puntonan ku ta trahando riba dje, pero 
lcu lo no por duna resultado mesora pero segun ta traha lo bini un 
kontesta pa kada un di e puntonan. Djis pa menshoná algun punto, 
esta di limpiesa di skolnan, maestronan di skol VSBO ku ta sali di 
32 ora di lés bai 27 ora di lés dosentenan ku ta sali di A bai B, 
vakashon pa no dosente, etcetera. E minister a sinta hopi largu 
na mesa huntu ku SITEIC, pasobra ta unikamente na mesa ta haña 
solushon pa problemanan lcu presentá. 

IComo tal djamars henter mainta huntu ku SITEIC i vaios lcolega 
minister a reuni praktikamente non-stop. 


No tin solushon # kan en klaar' 
pa resolvé demanda di Sitek 

WILLEMSTAD. Despues di reunion maratoniko riba demandan- 
an di Sitek, karta a bai pe sindikato ku kontesta riba nan deman- 
danan lcu kopia pa Sitelc i promé minister. Puntonan ku mester a 
regla tabata eksihi mas preparashon pasobra nan tin konsekuensha. 
Por ehémpel e hecho lcu dosentenan di VSBO ta sali di 32 ora di lés 
na slcol bai 27 ora di lés. Pa minister Alcalá Wallé esaki no ta nin- 
gun problema, pero mester wak kiko ta e konsekuensianan, pasobra 
kada maestro ta duna 5 ora di lés ménos. Mester lconta e kantidat 
di oranan aki ta pa sa kon ta yena nan i kuantu maestro adishonal 
mester atraé i den kua ramo presis, pasobra tin diferente spesialismo. 
IConseho di Minister a asumi un posishon lcu nan no ta lcómodo lcu 
un desishon ku no sa kiko ta e konsekuensianan, pasobra si ougustus 
habri i no tin maestronan pa e sistema ta pega tóg. Solushon lihé 
ta manera sópi purá lcu ta sali salu. IConseho di Minister ke un do- 
kumento ku por sirbi pa tuma desishon i asina por sigi reunion ku 
SITEIC. 



ora 

.ç<y 

'PaH&uzC 'ftycuite & @netHat<vut 


Tur cos aki na mundo tin su ora y su tempo, 

Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa 
odia, Ora pa guerra y ora pa paz” 

Predicador 3:1,2, 4, 7, 8 

Cu inmenso dolor den nos curazon 
pero conforme cu boluntad di Dios y agradecido pa 
loke el a haci y nifica pa nos, nos ta participa 
fayecimento di nos difunto stima: 



Casper Damasco Everon 

Mihor conoci como” Dan” 

*12-04-1952 - 107-02-2019 

Acto di entiero lo wordo anuncia despues 



ora 

0 ?u*tenaC *r¥o*HC & (tyiematotuf 


Señor ta mi wardador, mi’n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23: 1,2, 3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia 
fayecimento di: 



Alvarest Thiel 

*19-02-1952 - f07-02-2019 
Acto di entiero lo wordo anuncia despues. 

j&Mte & fénanatotitf 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason pero conforme cu boluntad di 
Señor, nos ta anuncia fayecimento di : 



Elton Divon Elvion Gomez 

Mihor conoci como “ Tonchi” 

*17-02-1999- f31 -01 -2019 

Na nomber di su: 

Mama: 

Valery Dongo 
Tata: 

Anthony “Karaña” Gomez 

Rumannan: 

Vanessa Gomez 
Vanscheska Gomez 
Kathy na Hulanda 
Ariani Gomez 

Tanta: 

Judith Faneyte 

Omonan: 

Gregorio Regales 
Miguel Alfonso Richardson 
Justo y famia 
Andresito y famia 
Maikel Centeno 

Swa: 

Joaquin “Alexsey” Pieters 
Primo- y primanan 
Padrino: 

Ryan Maduro y famia 

Amigo- y amiganan y conocirnan di cas 

Demas famia: 

Dongo, Gomez, Regales, Richardson, Pieters, Lopez, 
Faneyte, Maduro, Quandus, Molina, Agostein 

Ta invita pa acto di entiero cual lo tuma lugar na Royal 
Funeral Home diasabra 9 di februari 2019 di 9’or pa 
11 ’or di mainta, Despues lo sali pa Santana Catolico De 
Vries na Sta Cruz, 

Disculpa nos si den nos tristesa nos por a lubida algun 
famia of conocir, 


A$fra 

'Puttenal & (fyietHatonq 

“Dios ta amor y amor ta Dios, maske mi no ta na e 
mundo aki, tur dia lo mi ta banda di boso curazon, mi 
por steuns di loke Señor ta hasi” 

A bai drumi den brasa di Señor mi esposo, nos Daddy, 
welo, ruman y omo stima 

Ignacio 
Isidor Tromp 

Mihor conoci como: 

“Nacho” ex trahador di DOW 
* 1 februari 1942 
t 6 februari 2019 


Na nomber di su estimada esposa: 

Maria (Miriam) Tromp-Wernet 

Yiunan stima: 

Antoine (Junior) y Elma Tromp - 

Gomes Jardin y famia na Hulanda 

Dyon y Johna Tromp-Maduro y famia na Hulanda 

Mirienne Tromp 

Nieto y nietanan: 

Ramiy y Kimberly Tromp 
Xavier, Jorja y Sergio Tromp 

Rumanan: 

Alberto y Elizabeth Tromp y famia 
Simon y Luisa Tromp y famia 
Andresy MayaTrompy famia naCorsow 

Sway cuñanan: 

Oscar y Greta Wernet y famia 
Lucia Tromp-Wernet y famia 
Gumbersindo Dirks y famia 

Rosenda Wernet-Croes y famia 

Manerayuinan: 

Greggy, Edson y Michel Wernet y famia 

Bon bisiñanan: 

Mayela Werleman 
Rudy Dirks y famia 

Sobrino y sobrinanan, primo y primanan, tur su 
compañeronan y verpleegster nan di Maris Stella cu a 
cuide hopi bon y cu hopi cariño, 

Demas famia Tromp, Wernet, Maduro, Gomes Jardin, 
v/d Linden, Croes, Dirks y Werleman, 

Ta keda invita pa acto di entiero cu lo tuma lugar 
diaranzon 13 februari 2019, di 2or pa 4 or di atardi na 
misa Inmaculada Concepcion y despues pa santana 
Catolico na Santa Cruz, 

Ocasion pa condolencia: Diamars anochi 12 februari na 
Royal Funeral Home di 7 or pa 9or. 

Enbes di krans of flor famia ta prefera pa hasi un 
donacion pa Huize Maris Stella, Lo tin un box disponi- 
bel pa e bon causa aki, 

Nos ta pidi disculpa si den nos tristeza nos por a lubida 
cualquier familiar of conocir, 

Nos ta lamenta cu despues di entiero no ta ricibi bishita 
di condolencia na cas, 





Auxora 




& (fyietnatvuf. 


Mi ta warda, warda so riba Señor, 
Mi tin fe den su palabra. 
Salmo 130:5 

A bai sosega inesperadamente: 



Sr. Mario Loefstop 

Mihor conoci como “Mai” of “Mo Mai” 
*20-05-1938 - 707-02-2019 


Na nomber di su : 

Rumannan: 

Vda. Theresita Fingal-Loefstop 

Frans y Vivian Loefstop-Lampe 

Angelina “Nini” Loefstop 

Eusebio “Chebito” y Margo Loefstop-Geerman 

Greta y Juan Quant-Loefstop 

Sobrino- y sobrinanan: 

Michael Boekhoudt 

Maikel y Vanessa Fingal y famia 

Sharleen y Jose Kock-Fingal y famia 

Gregory Loefstop y famia 

Edgar Loefstop 

Eugene y Solange Loefstop Eleonora y yiunan 
Lissette y Alexander Maduro Quant y yiunan 
Gissette “Gigi” Quant y yiu 

Mescos cu sobrino(a): 

Roxianne y Randall Maduro 

Cindy y Chayne Duchesne-Loefstop y yiunan 

Sean Loefstop 

Lizianne y Alexander Jr, Maduro 
Xixi Quant 

Sobresobrino- y sobresobrinanan, primo- y primanan, 
bisiñanan y conocirnan. 

Famia: Loefstop, Boekhoudt, Fingal, Lampe, Geerman, 
Quant, Kock, Maduro, Eleonora, Duchesne y demas 
famia. 

Ta invita pa acto di condolencia y despedida cual lo 
tuma lugar na Aurora Funeral Home dialuna 11 di 
februari 2019 di 9’or pa 11 ’or di mainta. 

Cremacion lo tuma lugar despues den ceno familiar, 

Disculpa nos si den nos tristesa nos por a lubida algun 
famia of conocir. 

Despues di despedida nos no ta ricibi bishita di 
condolencia na cas. 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 


Keda “up to date” ij MKe nos riba facebooK 
www.facebooK.com/awemainta 



Subi riba nos website 

www.awemainta.com 

AWEMainta completamente 

DIGITAL 




















